Na temelju članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13- pročišćeni tekst, 1/18, 2/20, 1/21) i članka 25. Odluke o upravljanju, raspolaganju i korištenju nekretnina u vlasništvu Grada Koprivnice („Glasnik Grada Koprivnica“ broj: 3/16, 1/17, 2/17, 9/19, 8/22 i 2/25) Gradsko vijeće Grada Koprivnice na 2. sjednici održanoj 17.07.2025. godine, donijelo je

**ODLUKU**

**o prodaji zemljišta označenog kao k.č.br. 8020, 8021/1 i 8022/1 u k.o. Koprivnica**

**I**.

Grad Koprivnica prodaje trgovačkom društvu BMD STIL d.o.o., Bedenica 45A, Bedenica, OIB: 96086822394 zemljište upisano u zk.ul. 10974, u k.o. Koprivnica označeno kao k.č.br. 8020, oranica u Širovicama površine 4849 m2; k.č.br. 8021/1 Starogradska ulica, oranica površine 5929 m2 i k.č.br. 8022/1 Starogradska ulica oranica površine 6413 m2 – ukupne površine 17.191 m2.

Donošenjem ove Odluke o prodaji ujedno se daje i pristanak na objavu Javnog natječaja za prodaju javnom dražbom zemljišta u Starogradskoj ulici objavljenog 27.6.2025. godine.

**II.**

Građevinsko zemljište iz točke I. ove Odluke prodaje se za kupoprodajnu cijenu od 601.800,00 EUR (slovima:šestojednutisućuiosamstoeura) koju je kupac dužan platiti Gradu Koprivnici u roku od 30 dana od dana sklapanja kupoprodajnog ugovora.

**III.**

Ovlašćuje se gradonačelnika Grada Koprivnice za potpis kupoprodajnog ugovora.

**IV.**

Ova Odluka objaviti će se u „Glasniku Grada Koprivnice“, a stupa na snagu danom donošenja.

GRADSKO VIJEĆE

GRADA KOPRIVNICE

KLASA: 944-01/25-15/0006

URBROJ: 2137-1-08-02/3-25-2

Koprivnica, 17.07.2025.

PREDSJEDNIK:

Ivan Pal, prof.