Na temelju članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21), Gradsko vijeće Grada Koprivnice na 2. sjednici održanoj 17.07.2025. godine, donijelo je

**PROGRAM**

**o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu**

**Članak 1.**

U Programu javnih potreba u socijalnoj skrbi i zdravstvu Grada Koprivnice za 2025. godinu („Glasnik Grada Koprivnice“ broj 10/24), u članku 1. točki „I. PROGRAM SOCIJALNE SKRBI GRADA KOPRIVNICE“, u uvodu u četvrtom pasusu, brojka „716.700,00“ zamjenjuje se brojkom „775.080,00“.

U točki „II. ZDRAVSTVO“, u uvodu u četvrtom pasusu, brojka „53.040,00“ zamjenjuje se brojkom „60.350,00“.

**Članak 2.**

U članku 1. točki II. ZDRAVSTVO, podtočka 4. Preventivni programi, mijenja se i glasi:

„Odnosi se na sufinanciranje preventivnog stomatološkog programa za djecu predškolske i osnovnoškolske dobi i troškove cijepljenja djece protiv rotavirusa u svrhu prevencije širenja rotavirusa te sprječavanja teže kliničke slike oboljelih od virusne infekcije uzrokovane rotavirusom.

Programi će se provoditi u suradnji s Domom zdravlja Koprivničko-križevačke županije, odgojno-obrazovnim ustanovama i pedijatrijskim ordinacijama na području Grada Koprivnice“.

**Članak 3.**

Ovaj Program o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu stupa na snagu prvoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 400-01/24-01/0005

URBROJ: 2137-1-06-01/1-25-24

Koprivnica, 17.07.2025.

PREDSJEDNIK:

Ivan Pal, prof.

**O B R A Z L O Ž E NJ E**

**I. Zakonska osnova**

Pravna osnova za donošenje ovog Programa o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu (u daljnjem tekstu: Program) sadržana je u članku 6. stavku 2. i članku 11. stavku 5. Zakona o zdravstvenoj zaštiti („Narodne novine“ broj: 100/18, 125/19, 147/20, 119/22, 156/22, 33/23 i 36/24) kojima je propisano da jedinice lokalne samouprave u skladu s utvrđenim pravima i obvezama osiguravaju uvjete za zaštitu, očuvanje i poboljšanje zdravlja stanovništva, organiziraju i osiguravaju ostvarivanje zdravstvene zaštite na svom području te da mogu osigurati sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem. Člankom 40. Statuta Grada Koprivnice (“Glasnik Grada Koprivnice" broj 4/09, 1/12, 1/13 i 3/13 – pročišćeni tekst, 1/18, 2/20 i 1/21) propisano je da Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada Koprivnice.

**II. Ocjena stanja i osnovna pitanja koja se uređuju aktom i objašnjenje pojedinih odredbi**

Ovim Programom osigurava se i ostvaruje pomoć za podmirenje osnovnih životnih potreba socijalno ugroženih i drugih osoba koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti. Sredstva koja Grad Koprivnica osigurava za ostvarivanje pomoći i pružanja socijalnih i zdravstvenih usluga većeg su standarda od onog utvrđenog pozitivnim zakonskim propisima iz područja zdravstva i socijalne skrbi, stoga se ovim Programom osim zadovoljenja osnovnih životnih potreba najugroženijih građana grada Koprivnice direktno utječe i na poboljšanje njihove kvalitete života.

Člankom 1. ovog Programa mijenjaju se ukupni iznosi sredstava planiranih u Proračunu Grada Koprivnice za 2025. godinu namijenjeni podmirenju osnovnih životnih potreba građana na način da se, sukladno realizaciji i potrebama građana, iznos od 716.700,00 EUR povećava na iznos od 775.080,00 EUR, a sredstva planirana za podmirenje zdravstvenih potreba građana u iznosu od 53.040,00 EUR povećavaju na iznos od 60.350,00 EUR, radi podmirenja troškova za ukazane nove potrebe građana.

Člankom 2. dodaje se opis sufinanciranja troškova cijepljenja djece protiv rotavirusa sukladno ukazanoj potrebi.

Članak 3. propisuje gdje će ovaj Program biti objavljen u „Glasniku Grada Koprivnice“ te da stupa na snagu prvog dana od dana objave.

**III. Potrebna sredstva za provedbu akta**

Sredstva za provedbu ovog Programa planirana su u II. izmjenama i dopunama Proračunu Grada Koprivnice za 2025. godinu u ukupnom iznosu od 835.430,00 EUR kako slijedi:

|  |  |  |
| --- | --- | --- |
| PROGRAM | SOCIJALNI PROGRAM |  |
| A301535 | Pomoć za podmirenje troškova djeteta za pohađanje dječjih vrtića | 179.160,00 |
| A301536 | Naknada za troškove stanovanja | 157.700,00 |
| A301521 | Pomoć za ogrjev | 30.880,00 |
| A301606 | Pravo na podmirenje troškova pomoći u prehrani | 131.600,00 |
| A301509 | Pružanje usluge i podmirenje troškova usluge pomoći i njege u kući | 32.550,00 |
| A301512 | Pomoć za podmirenje troškova djeteta za pohađ. dj. vrtića i boravka. kod dadilja | 119.500,00 |
| A301529 | Novčana potpora za pohađanje srednje škole | 17.000,00 |
| A301533 | Sufinanciranje pogrebnih troškova | 9.000,00 |
| A301531 | Rad za opće dobro | 2.790,00 |
| A301532 | Jednokratne pomoći po zaključku gradonačelnika | 94.900,00 |
| PROGRAM | ZDRAVSTVO |  |
| A301603 | Sufinanciranje troškova liječenja | 10.000,00 |
| A301604 | Donacije zdravstvenim ustanovama | 500,00 |
| A301605 | Podrška obiteljima djece s teškoćama u razvoju | 15.650,00 |
| A301608 | Preventivni programi | 12.000,00 |
| A301609 | Liječnici specijalisti | 22.200,00 |
| UKUPNO: | | 835.430,00 |

Sijedom navedenog, predlaže se Gradskom vijeću Grada Koprivnice donošenje Programa o izmjenama i dopuni Programa javnih potreba u socijalnoj skrbi i zdravstvu Grada Koprivnice za 2025. godinu.

|  |  |  |
| --- | --- | --- |
| Nositelj izrade: |  | Predlagatelj akta: |
| Upravni odjel za društvene djelatnosti |  |  |
| PROČELNICA: |  | GRADONAČELNIK: |
| Ana Mlinarić, dipl. soc. rad. |  | Mišel Jakšić, dipl. oec. |
|  |  |  |