**Obrazloženje**

1. **Zakonska osnova**

Pravna osnova za donošenje Odluke o dopuni Odluke o vrijednosti koeficijenta radnog mjesta ravnatelja gradske ustanove (u daljnjem tekstu: „Odluke“) sadržana je u odredbi članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.

1. **Ocjena stanja** **i osnovna pitanja koja se uređuju aktom i objašnjenje pojedinih odredbi**

Gradsko vijeće Grada Koprivnice donijelo je Odluku o vrijednosti koeficijenta radnog mjesta ravnatelja gradske ustanove („Glasnik Grada Koprivnice“ 1/13, 10/18 i 10/24) kojom se utvrđuje vrijednost koeficijenata ravnatelja gradskih ustanova.

Dana 25. veljače 2025. godine Gradsko vijeće donijelo je Odluku o podjeli Dječjeg vrtića „Tratinčica“ kojom se osniva novi dječji vrtić pod nazivom „Medenjak“ Koprivnica sa sjedištem u Koprivnici. Stoga je potrebno dopuniti Odluku o vrijednosti koeficijenta radnog mjesta ravnatelja gradske uprave na način da se postojeći koeficijent primjenjuje i za ravnatelja Dječjeg vrtića „Medenjak“ Koprivnica, dok se na osnovicu za obračun plaće kao i sva druga prava ravnatelja primjenjuje Kolektivni ugovor.

1. **Potrebna sredstva za provedbu akta**

Za provedbu Odluke o dopuni Odluke o vrijednosti koeficijenta radnog mjesta ravnatelja gradske ustanove sredstva su osigurana u Proračunu Grada Koprivnice.

U skladu sa svime naprijed navedenim predlaže se donošenje Odluke o dopuni Odluke o vrijednosti koeficijenta radnog mjesta ravnatelja gradske ustanove u priloženom tekstu.

Nositelj izrade akta: Predlagatelj:

Upravni odjel za poslove Gradskog vijeća Gradonačelnik

i opće poslove Mišel Jakšić, dipl.oec.

Pročelnica:

Dubravka Kardaš, dipl.iur.