Na temelju članka 9. Zakona o savjetima mladih („Narodne novine“ broj 41/14. i 83/23.), članka 5., stavka 3. Odluke o osnivanju Savjeta mladih Grada Koprivnice“ („Glasnik Grada Koprivnice“ broj 3/14. i 2/24.) i članka 40. Statuta Grada Koprivnice («Glasnik Grada Koprivnice» broj 4/09., 1/12., 1/13., 3/13. – pročišćeni tekst, 1/18., 2/20. i 1/21.), Gradsko vijeće Grada Koprivnice na 2. sjednici održanoj dana 17.07.2025. godine, donijelo je

**ODLUKU**

**o raspisivanju Javnog poziva za isticanje kandidatura za izbor članova Savjeta mladih Grada Koprivnice**

**I.**

Raspisuje se Javni poziv za isticanje kandidatura za izbor članova Savjeta mladih Grada Koprivnice koji se nalazi u prilogu ove Odluke.

**II.**

Javni poziv iz točke I. ove Odluke, objavit će se u lokalnom tisku i na web stranici Grada Koprivnice.

**GRADSKO VIJEĆE**

**GRADA KOPRIVNICE**

KLASA: 024-04/25-01/0001

URBROJ: 2137-1-04-01/1-25-2

Koprivnica, 17.07.2025.

PREDSJEDNIK:

Ivan Pal, prof.

**Obrazloženje**

Zakonom o savjetima mladih («Narodne novine» broj 41/14. i 83/23.), te Odlukom o osnivanju Savjeta mladih Grada Koprivnice („Glasnik Grada Koprivnice“ broj 3/14. i 2/24. – u daljnjem tekstu: Odluka) propisan je način izbora članova Savjeta mladih te postupak predlaganja kandidata za članove Savjeta mladih.

Budući da je sazivu Savjeta mladih Grada Koprivnice istekao mandat danom stupanja na snagu Odluke Vlade Republike Hrvatske o raspisivanju izbora za članova predstavničkih tijela lokalne i područne (regionalne) samouprave („Narodne novine“ broj 69/25.) potrebno je raspisati Javni poziv za predlaganje kandidata za članove Savjeta mladih Grada Koprivnice.

U skladu sa Odlukom Gradsko vijeće raspisuje i objavljuje javni poziv u lokalnom glasilu i na web stranici Grada Koprivnice prema propisanim kriterijima.

Temeljem Odluke, u Savjet mladih mogu biti izabrane osobe s prebivalištem ili boravištem na području Grada Koprivnice koje u trenutku podnošenja kandidatura imaju od navršenih 15 do navršenih 30 godina života. Savjet mladih ima 7 članova uključujući predsjednika i zamjenika predsjednika.

Odbor za izbor i imenovanje Gradskog vijeća, nakon dostave prijedloga kandidata za članove Savjeta mladih koji će pristići temeljem raspisanog i objavljenog javnog poziva, utvrđuje popis važećih kandidatura, a bira ih Gradsko vijeće javnim glasovanjem.

U skladu sa svime naprijed navedenim, predlaže se donošenje Odluke o raspisivanju Javnog poziva za isticanje kandidatura za izbor članova Savjeta mladih Grada Koprivnice u priloženom tekstu.

|  |  |
| --- | --- |
| Nositelj izrade: | Predlagatelj: |
| Upravni odjel za poslove Gradskog vijeća  i opće poslove | Gradonačelnik  Mišel Jakšić, dipl. oec. |
| Pročelnica |  |
| Dubravka Kardaš, dipl. iur. |  |