**Obrazloženje**

1. **Zakonska osnova**

Pravna osnova za donošenje Rješenja o osnivanju i imenovanju Savjeta za zaštitu potrošača javnih usluga (u daljnjem tekstu: „Rješenje“) sadržana je u odredbi članka 26. Zakona o zaštiti potrošača ("Narodne novine" broj 19/22, 59/23.) – u daljnjem tekstu: „Zakon“ kojom je utvrđena obveza predstavničkog tijela jedinice lokalne samouprave koja odlučuje o pravima i obvezama potrošača – korisnika javnih usluga iz članka 25. stavka 1. Zakona da osnuje savjetodavno tijelo u čijem radu sudjeluje i predstavnik udruge za zaštitu potrošača, te da jedinica lokalne samouprave na transparentan, objektivan i nediskriminirajući način, nakon mišljenja savjetodavnog tijela, donosi odluke koje se odnose na zaštitu prava potrošača – korisnika javnih usluga iz članka 25. stavka 1. Zakona.

1. **Ocjena stanja** **i osnovna pitanja koja se uređuju aktom i objašnjenje pojedinih odredbi**

Rješenjem o osnivanju i imenovanju Savjeta za zaštitu potrošača javnih usluga (u daljnjem tekstu: „Savjet“:

* osniva se Savjet,
* imenuju se članovi Savjeta,
* propisuju se zadaće Savjeta;
* utvrđuje se da stručne i administrativne poslove za Savjet obavlja Služba ureda gradonačelnika.

Obzirom na činjenicu da je dosadašnjim članovima istekao mandat, te da je Zakonom propisano da za razliku od prethodnog saziva, novi saziv imenuje predstavničko tijelo, predlaže se osnivanje i imenovanje Savjeta, u svemu sukladno propisima.

Nadalje, u Savjet se imenuju i predloženi predstavnici udruga za zaštitu potrošača, u svemu sukladno Zakonu.

1. **Potrebna sredstva za provedbu akta**

Za provedbu Rješenja o osnivanju i imenovanju Savjeta za zaštitu potrošača javnih usluga, sredstva su osigurana u Proračunu Grada Koprivnice.

U skladu sa svime naprijed navedenim predlaže se donošenje Rješenja o osnivanju i imenovanju Savjeta za zaštitu potrošača javnih usluga u priloženom tekstu.

Nositelj izrade i predlagatelj akta: Predlagatelj:

Služba ureda gradonačelnika Gradonačelnik

Pročelnik Mišel Jakšić, dipl. oec.

Dario Jembrek, dipl. inž. el.