Dječji vrtić Medenjak

Alberta Heinricha 26

48000 Koprivnica

OIB: 36114874942

**OBRAZLOŽENJE PRIJEDLOGA FINANCIJSKOG PLANA ZA 2025.**

Lipanj, 2025.

**Sažetak djelokruga rada Dječjeg vrtića**

Dječji vrtić „Medenjak“ Koprivnica je javna ustanova za njegu, odgoj i obrazovanje predškolske djece, osnovana 2025. godine, koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Ulica dr. Alberta Heinricha 26.

Vrtić je uvršten u mrežu predškolskih ustanova Koprivničko-križevačke županije.

Svoju redovnu djelatnost vrtić planira započeti od pedagoške godine 2025./2026. u kojoj se planira rad u 10 jasličkih i 20 vrtićkih skupina tj. sveukupno 30 odgojnih skupina. Prostorni kapaciteti u kojima se odvija odgojno-obrazovni rad razmješteni su na četiri lokacije u gradu Koprivnici te dvije u prigradskim naseljima Herešin i Starigrad.

Radno vrijeme vrtića je od 6:00 do 16:30 sati za korisnike primarnog programa.

Planira se da će Dječji vrtić Medenjak zapošljavati oko 100 zaposlenika.

Rad vrtića odvijat će se u slijedećim objektima:

Objekt vrtića „Medenjak“, Ulica dr. Alberta Heinricha 26 (14 odgojnih skupina)

Objekt vrtića „Ivančica“, Starčevićeva ul. 41a (3 odgojne skupine)

Objekt jaslica „Zvjezdica“, Ul. Franje Mraza 24 (6 odgojnih skupina)

Objekt vrtića „Kockica“, Trg J. J. Strossmayera 3 (1 odgojna skupina)

Objekt jaslica i vrtića «Jabučica» , Krešimirova ulica 30/1, Starigrad (3 odgoje skupine)

Objekt jaslica i vrtića „Bobica“, Zagorska ulica 43, Herešin (3 odgojne skupine)

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 33. Zakona o proračunu NN 144/21 te se sastoji od:

**Opći dio**

– sažetak Računa prihoda i rashoda

– sažetak Računa financiranja

– Rezultat razdoblja s prenesenim rezultatom

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

(3) Raspoloživa sredstva iz prethodnih godina (višak/manjak prihoda i rezerviranja) iskazan je prema ekonomskoj klasifikaciji i prema izvorima financiranja.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**I. OBRAZLOŽENJE OPĆEG DIJELA FINANCIJSKOG PLANA**

Na konstituirajućoj sjednici Upravnog vijeća Dječjeg vrtića Medenjak, održanoj 09.07.2025. godine predlaže se Financijski plan za 2025. u ukupnom iznosu od 1.100.000,00 €.

**Prijedlogom Financijskog plana Dječjeg vrtića Medenjak za 2025. planira se sljedeće:**

1. **Sažetak računa prihoda i rashoda**

Ukupno planirani prihodi poslovanja za 2025. iznose 1.100.000,00 € te se u istom iznosu planiraju i rashodi poslovanja.

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** za 2025. iznose 1.100.000,00 € , a planiraju se prema sljedećim skupinama konta:

**65 - Prihodi od upravnih i administrativnih pristojbi, pristojbi po posebnim propisima i naknada** planiraju se za 2025. u iznosu od 156.000,00 € a odnose se na prihod od obračuna boravka djece u Vrtiću.

6**6 - Prihodi od prodaje proizvoda i robe te pruženih usluga** planiraju se za 2025. u iznosu od 7.000,00 € a odnose se na prihod ostvaren od obustava na plaći zaposlenika za topli obrok i prodaje starog papira Unija Smith.

**67 - Prihodi iz nadležnog proračuna** planiraju se za 2025. u iznosu od 937.000,00 € a odnose se na podmirenje rashoda za zaposlene i materijalne rashode koji se financiraju iz proračuna osnivača.

**Ukupno planirani *rashodi poslovanja*** za 2025. iznose 1.100.000,00 planiraju se prema sljedećim skupinama:

**31 - Rashodi za zaposlene**

Ukupno planirani rashodi za zaposlene u 2025. iznose 882.000,00 € a njih čine plaće za redovni i prekovremeni rad, doprinosi za obvezno i zdravstveno osiguranje te ostali rashodi za zaposlene.

1. **- Materijalni rashodi**

Ukupno planirani materijalni rashodi za 2025. iznose 218.000,00 € , a odnose se na naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja.

**II. OBRAZLOŽENJE POSEBNOG DIJELA FINANCIJSKOG PLANA**

**Djelokrug rada, programi i aktivnosti**

Dječji vrtić „Tratinčica“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju. Pravilnik o sadržaju i trajanju programa predškole u čl.3 st.3 govori da se djeca koja su uključena u redovite programe u dječjim vrtićima sadržaji programa predškole provode u sklopu redovitog programa. Preporučuje se da se program predškole provodi u prijepodnevnim satima.

Financijskim planom za 2025. Dječji vrtić Medenjak planira 1.100.000,00 € rasporediti na program predškolskog odgoja.

**PROGRAM 3001 PROGRAM PREDŠKOLSKOG ODGOJA**

**Aktivnost A300120 Odgojno i administrativno tehničko osoblje – D.V. „Medenjak“**

Ovom aktivnošću financiraju se rashodi za zaposlene (doprinosi, plaće za redovni i prekovremeni rad te ostali rashodi za zaposlene) i materijalni rashodi (uredski materijal i ostali materijalni rashodi, dodatno zdravstveno osiguranje za zaposlene te naknada za nezapošljavanje invalida).

Planirana sredstva za 2025. iznose 938.200,00 € , a navedena aktivnost financira se iz općih prihoda i primitaka Grada Koprivnice (izvor 1101), osim naknade za nezapošljavanje osoba s invaliditetom financiraju se iz izvora 4233 – prihodi za posebne namjene.

**Aktivnost A300121 Unapređenje standarda – DV Medenjak**

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, ostale usluge, premije osiguranja i ostali nespomenuti rashodi poslovanja.

Za 2025. planiraju se sredstva u iznosu od 161.800,00 € a rashodi unutar ove aktivnosti, financiraju se iz vlastitih prihoda (izvor 3133) i prihodima za posebne namjene (izvor 4233),

**Ciljevi provedbe programa i pokazatelji uspješnosti**

Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti kao i doprinos kvaliteti njegova odrastanja.

Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakog djeteta te osiguravaju jednake mogućnosti svoj djeci.

U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Kako bi se moglo odgovoriti na sve odgojno-obrazovne izazove koje donosi suvremeno društvo i nove spoznaje u psihološko-pedagoškom području, potrebno je redovito stručno usavršavanje svih djelatnika vrtića. Obzirom na veliku pojavu raznih oblika online usavršavanja, kvaliteta istih se smanjila. Stoga se orijentiramo na višednevne stručne tečajeve koji nude mnogo više povezivanja znanja i vještina.

Obzirom na sve veću pojavu specifične problematike, nužno je educirati odgojitelje i stručne suradnike za specijalizirana područja. Planira se educiranje stručnog kadra u područjima terapije igrom i STEM.

Obzirom da se podjelom vrtića planira dodijeliti jedno vozilo Dječjem vrtiću Medenjak potrebno je nabaviti još jedno vozilo kako bismo što efikasnije održavali poslovne procese. Vozila su potrebna za distribuciju hrane u dislocirane objekte i za potrebe domara (popravci i sl.).

**Pokazatelji uspješnosti programa koji se financiraju:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna**  **Vrijednost**  **2025.** | **Povećanje / smanjenje**  **2025.** | **Ciljana vrijednost 2026.** | **Ciljana vrijednost**  **2027.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 3 | 0 | 30 | 40 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 5 | 0 | 5 | 8 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 0 | 0 | 2 | 4 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 0 | 0 | 1 | 1 |
| Povećanje broja službenih vozila | Efikasnost povezivanja dislociranih objekata | Broj vozila | 1 | 0 | 2 | 3 |

Obrazloženje sastavile: Predsjednik/ca Upravnog vijeća

Melita Markušić i Sandra Oreški \_\_\_\_\_\_\_\_\_\_\_\_\_\_\_\_\_\_\_\_\_\_\_\_