Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) i članka 40. Statuta Grada Koprivnice ("Glasnik Grada Koprivnice" broj 4/09, 1/12, 1/13, 3/13, 1/18, 2/20 i 1/21) Gradsko vijeće Grada Koprivnice na 2. sjednici održanoj 17.07.2025. godine, donijelo je

ODLUKU

o raspoređivanju sredstava za financiranje

političkih stranaka za razdoblje od konstituiranja Gradskog vijeća do 31.12.2025. godine

Članak 1.

Odlukom o raspoređivanju sredstava za financiranje političkih stranaka za razdoblje od konstituiranja Gradskog vijeća do 31.12.2025. godine (u daljnjem tekstu: Odluka), raspoređuju se sredstva za redovito financiranje političkih stranaka koja su osigurana u Proračunu Grada Koprivnice za 2025. godinu.

Članak 2.

Za svaku članicu/člana Gradskog vijeća utvrđuje se jednaki iznos sredstava budući da nema podzastupljenog spola, tako da pojedinoj političkoj stranci pripadaju sredstva razmjerno broju njenih članica/članova.

Mjesečni iznos sredstava za svaku članicu/člana Gradskog vijeća u razdoblju iz članka 1. ove Odluke, utvrđuje se u iznosu 96,00 EUR.

Članak 3.

Političkim strankama zastupljenim u Gradskom vijeću raspoređuju se sredstva iz Proračuna Grada Koprivnice za razdoblje iz članka 1. ove odluke, na način utvrđen u članku 2. ove Odluke (mjesečni iznos) kako slijedi:

- Socijaldemokratska partija Hrvatske - SDP (6 članica, 4 člana) 960,00 - EUR

(tromjesečni iznos za isplatu - 2.880,00 EUR)

-Hrvatska seljačka stranka – HSS (2 člana, 1 članica) 288,00 - EUR

(tromjesečni iznos za isplatu - 864,00 EUR)

- Hrvatska demokratska zajednica - HDZ (1 članica, 2 člana ) 288,00 - EUR

(tromjesečni iznos za isplatu - 864,00 EUR)

- Hrvatska socijalno-liberalna stranka – HSLS (1 članica) 96,00 - EUR

(tromjesečni iznos za isplatu - 288,00 EUR)

- Hrvatska narodna stranka - Liberalni demokrati – HNS (1 član) 96,00 - EUR

(tromjesečni iznos za isplatu - 288,00 EUR)

- Nezavisni ( 1 članica) 96,00 - EUR

(tromjesečni iznos za isplatu – 288,00 EUR)

Članak 4.

Isplata sredstava prema članku 3. ove Odluke primjenjuje se od konstituiranja novog saziva Gradskog vijeća Grada Koprivnice 16.06.2025. godine i to razmjerno broju dana trajanja mandata u 6. mjesecu (15 dana) za drugo tromjesečje te za treće i četvrto tromjesečje u jednakim iznosima sukladno članku 3. ove Odluke.

Članak 5.

Ova Odluka stupa na snagu osmoga dana od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA: 006-01/24-02/0002

URBROJ: 2137-1-04/1-25-8

Koprivnica, 17.07.2025.

PREDSJEDNIK:

Ivan Pal, prof.

O B R A Z L O Ž E NJ E

Zakonom o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) uređen je način financiranja političkih stranaka, nezavisnih zastupnika, zastupnika nacionalnih manjina, nezavisnih članova predstavničkih tijela jedinica lokalne i područne (regionalne) samouprave, nezavisnih lista i kandidata, stjecanje i trošenje sredstava te nadzor i revizija.

Tako je Zakonom propisano da je jedinica lokalne i područne (regionalne) samouprave dužna osigurati sredstva za redovito godišnje financiranje političkih stranaka i članova predstavničkih tijela jedinica lokalne i područne (regionalne) samouprave izabranih sa liste grupe birača u iznosu koji se određuje u proračunu jedinice za svaku godinu za koju se proračun donosi. Nadalje, navedenim Zakonom propisano je da pravo na redovito godišnje financiranje iz sredstava proračuna jedinice lokalne i područne (regionalne) samouprave imaju političke stranke koje imaju člana u predstavničkom tijelu jedinice kao i članovi predstavničkih tijela jedinica koji su izabrani s liste grupe birača.

Sredstava osigurana za redovno godišnje financiranje stranaka raspoređuju se političkim strankama i članovima izabranim sa liste grupe birača na način da se utvrdi jednaki iznos sredstava za svakog člana u predstavničkom tijelu jedinice, dok za svakog izabranog člana predstavničkog tijela podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu.

Nadalje, člankom 5. stavkom 2. Zakona propisano je da se visina sredstava za redovito godišnje financiranje po jednom članu predstavničkog tijela županije i velikog grada ne može odrediti u iznosu manjem od 5.000,00 kuna.

Odluku o raspoređivanju sredstava iz proračuna jedinice lokalne i područne (regionalne) samouprave prema navedenom Zakonu donosi predstavničko tijelo jedinice a raspoređena sredstva doznačuju se na žiro račun političke stranke odnosno poseban račun za redovito financiranje članova predstavničkog tijela izabranih s liste grupe birača, tromjesečno u jednakim iznosima.

U skladu sa odredbama Zakona izrađen je prijedlog Odluke o raspoređivanju sredstava za financiranje političkih stranaka za razdoblje od konstituiranja do kraja 2025. godine u skladu sa neutrošenim planiranim sredstvima u Proračunu Grada Koprivnice za 2025. godinu.

Sredstva se raspoređuju tako da svakoj političkoj stranci po članu pripada mjesečni iznos od 96,00 EUR i to jednako po članu i članici budući da nema podzastupljenog spola. Raspored sredstava izvršen je prema slijedećem sastavu Gradskog vijeća:

Socijaldemokratska partija Hrvatske - SDP (6 članica, 4 člana), Hrvatska seljačka stranka – HSS (2 člana, 1 članica), Hrvatska socijalno liberalna stranka – HSLS (1 članica), Hrvatska demokratska zajednica - HDZ (1 članica i 2 člana), Hrvatska narodna stranka – Liberalni demokrati - HNS (1 član), Nezavisni (1 članica).

Isplata sredstava prema članku 3. ove Odluke primjenjuje se od konstituiranja novog saziva Gradskog vijeća Grada Koprivnice do kraja 2025. godine.

U skladu sa svime naprijed navedenim predlaže se donošenje Odluke u priloženom tekstu.

Nositelj izrade akta: Predlagatelj:

UPRAVNI ODJEL ZA POSLOVE

GRADSKOG VIJEĆA I OPĆE POSLOVE GRADONAČELNIK

Pročelnica: Mišel Jakšić,dipl.oec.

Dubravka Kardaš,dipl.iur.