**OSNOVNA ŠKOLA „PODOLICE“**

**Ulica Pavla Kanižaja 2**

**48000 KOPRIVNICA**

KLASA: 400-01/25-01/2

URBROJ:2137-1-4-25-2

**OBRAZLOŽENJE PRIJEDLOGA I. IZMJENA I DOPUNA FINANCIJSKOG PLANA ZA 2025. GODINU**

1. **SAŽETAK DJELOKRUGA RADA USTANOVE**

Osnovna škola Podolice“ MBS:05628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Škola je uključena u provedbu Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“ u organizaciji i na poziv Ministarstva znanosti i obrazovanja.

Eksperimentalni projekt provodi se tijekom sljedeće 4 nastavne godine. Odgojno obrazovni ishodi propisanu su Nacionalnim kurikulumom te predmetnim kurikulumima, a postizanje postavljenih odgojno obrazovnih ciljeva i ishoda izravno se ostvaruje kroz (1) Program nacionalnog kurikuluma redovite nastave (obavezni i zborni dio) i Program potpore, potpomognuto i obogaćeno učenje(A2). Neizravno se ostvaruje i nadopunjava kroz odgojno-obrazovne aktivnosti i Programa izvannastavnih (B1) i Programa izvanškolskih aktivnosti (B2).

Učenici imaju organizirana dva obroka te vrijeme nakon redovne nastave namijenjeno dodatnom utvrđivanju gradiva, rješavanju domaćih zadaća te uključivanje u brojne izvannastavne aktivnosti. Školu pohađa 377 učenika u 18 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga I. izmjene i dopune Proračuna Grada Koprivnice za 2025. godinu i projekcija za 2026. i 2027. godinu od 04.06.2025. godine. KLASA: 400-02/25-01/0004, URBROJ:2137-1-06/2-25-4
* Godišnji izvedbeni odgojno, obrazovni plan i program rada za školsku godinu 2024./2025.
* Školski kurikulum OŠ „Podolice“, nastavne i izvannastavne aktivnosti za školsku godinu 2024./2025.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni prihodi za 2025. godinu povećavaju se u odnosu na prvotni financijski plan i sada iznose 2.480.566,00 eura.

* **Iz pomoći iz inozemstva i od subjekata unutar općeg proračuna - 63** planirani su prihodi u iznosu od 2.028.104,00 eura što je smanjenje od 1% i to iz razloga što je rezultatom poslovanja utvrđen višak poslovanja veći nego što je to bilo u financijskom planu za 2025. godinu i projekciji za 2026. i 2027. godinu, te je zbog toga potrebno manje prihoda za financiranje rashoda poslovanja.
* **Iz prihoda od upravnih i administrativnih pristojbi, pristojbi po posebnim propisima i naknada – 65** planirano je smanjenje prihoda za premije osiguranja učenika koje će taj prihod Grad Koprivnica uvrstiti u svoj plan prihoda.
* **Iz prihoda od prodaje proizvoda i robe te pruženih usluga, prihoda od donacija– 66** planira se povećanje od 160% i to za prihode od najma školskih prostorija.
* **Od prihoda iz nadležnog proračuna – 67** planira se povećanje prihoda za 10 % i to za pokriće troškova izrade projektne dokumentacije (Opis i grafički prikaz građevine za prethodne uvjete i uvjete priključenja, Glavni projekt za dobivanje Građevinske dozvole i Izvedbeni projekt s troškovnikom za natječaj) radi proširenja škole za 4 učionice zbog potreba organiziranja nastave u sklopu provedbe eksperimentalnog programa cjelodnevne škole.

**RASHODI**

Ukupni rashodi poslovanja za 2025. godinu povećavaju se za 3% i predlaže se iznos od

2.497.867,00 eura. .

* **Rashodima za zaposlene – 31** bilježe porast zbog povećanja osnovice 3% za zaposlenike prema Odluci o visini osnovice za plaće zaposlenih u javnim službama u 2025. godini – NN 155/24 a koja od 01.09.2025. iznosi 1.004,87 eura.
* **Materijalnim rashodima – 32 povećani su za 7%** i to se dio odnosi na financiranje nabave i isporuke 12 komada filtera klime koji su nužni zbog funkcioniranja sustava klimatizacije škole, dok su radovi za zamjenu istih sadržani u ugovoru koji je sklopljen s tvrtkom Montsistemi d.o.o.. Povećanje se također odnosi na financiranje školskih natjecanja a za koje sredstva refundira Koprivničko – križevačka županije te Školski sportski savez. Također su povećani i materijalni rashodi za provedbu B1 i B2 aktivnosti.
* **Naknadama za građane i kućanstva na temelju osiguranja – 37** planirani rashodi u visini kao što su i bili planirani u financijskom planu za 2025., a odnose se na nabavu udžbenika.
* **Rashodi za donacije, kazne, naknade šteta i kapitalne pomoći – 38** planirani su u iznosu 810,00 eura i odnose se na nabavu menstrualnih potrepština za učenice, te nema nikakvih povećanja na ovim rashodima.

Rashodi za nabavu nefinancijske imovine za 2025. godinu povećani su za 51% i iznose 27.850,00 eura.

* **Rashodi za nabavu neproizvedene dugotrajne imovine - 41** u razini su planiranog iznosa, a odnosi se na nabavu licence za provođenje B1 aktivnosti – Školski radio.
* **Rashodi za nabavu proizvedene dugotrajne imovine – 42** povećani su za 42% i iznose 15.300,00 eura a povećanje se odnosi na nabavu opreme za provođenje B1 aktivnosti – Robotike i nabavu automatske mesoreznice za potrebe školske kuhinje.
* **Rashodi za dodatna ulaganja na nefinancijskoj imovini - 45** povećani su za iznos potreban za izradu projektne dokumentacije za nadogradnju škole – 4 učionice koje su potrebne radi organiziranja nastave u sklopu eksperimentalnog programa cjelodnevne nastave.

U I. izmjene i dopune financijskog plana za 2025. godinu uključeni su viškovi i manjkovi iz 2024. godine raspoređeni Odlukom o rasporedu poslovanja za 2024.godinu.

**RASPOLOŽIVA SREDSTVA IZ PRETHODNIH GODINA**

|  |  |
| --- | --- |
| Izvor viška/manjka | iznos |
| EU sredstva – projekt Erasmus+ | 22.520,00 |
| Višak – školska kuhinja (uplate roditelja) | 3.269,01 |
| Neutrošena sredstva voditelja ŽSV | 1.834,45 |
| Donacija Euroherc | 343,30 |
| Višak – nenadležni proračun – CDŠ | 59.387,32 |
| Manjak – nacionalno sufinanciranje (pomoćnici u nastavi Odjek VII i školska shema) | -890,69 |
| Nadležni proračun | -32.397,87 |
| Pomoćnici u nastavi – projekt Odjek VII – EU sredstva | - 2.518,41 |
| Decentralizacija | -1.398,16 |
| Manjak prihoda iz nenadležnog proračuna za prehranu učenika | -4.606,76 |
| Manjak prihoda za nabavu udžbenika | -316,80 |
| Manjak prihoda za posebne namjene – produženi boravak | -75,00 |

Prema Odluci o rasporedu rezultata ukupan višak u iznosu od 87.354,08 eura raspoređen je na sljedeće izvore financiranja:

|  |  |  |
| --- | --- | --- |
| Naziv | Izvor financiranja | Iznos |
| Tekuće pomoći iz nenadležnih proračun | 5502 | 61.221,77 |
| Tekuće pomoći iz državnog proračuna – EU sredstva | 5504 | 22.520,00 |
| Prihod za posebne namjene | 4232 | 3.269,01 |
| Tekuće donacije proračunskih korisnika | 6201 | 343,30 |

Utvrđeni manjak poslovanja na računu 92221 u iznosu od 42.203,69 eura iskazan prema izvorima financiranja je sljedeći:

|  |  |  |
| --- | --- | --- |
| Opći prihodi i primici | 1101 | 32.397,87 |
| Prihod za posebne namjene – školska kuhinja | 4232 | 75,00 |
| Pomoći izravnanja - školstvo | 5101 | 1.398,16 |
| Tekuće pomoći – nacionalno sufinanciranje | 5107 | 446,26 |
| Tekuće pomoći – nacionalno sufinanciranje Odjek VII | 5110 | 444,43 |
| EU Odjek VII | 5307 | 2.518,41 |
| Tekuće pomoći iz nenadležnih proračuna | 5502 | 4.923,56 |

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300211 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlenike i materijalne rashode za 377 učenika raspoređenih u 18 razrednih odjela. Aktivnost se financira iz izvora 1201 i 5101. Planirana sredstva u financijskom planu bila su 55.106,00 eura i povećana su na iznos od 59.767,00 eura te su raspoređena na rashode prema procjeni potrošnje do kraja 2025. godine.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. | Ciljana vrijednost 2025. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 90 | 100 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 0 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata, poticanje obrazovnih djelatnika na napredovanje te realizacija eksperimentalnog programa cjelodnevne nastave

Program se provodi kroz slijedeće aktivnosti:

**Aktivnost: A300317 Redovna djelatnost osnovnih škola**

Predlaže se povećanje rashoda za 20.250,00 eura a povećanje se odnosi na nabavu projektne dokumentacije radi potrebe nadogradnje škole za 4 dodane učionice radi organiziranje nastave u sklopu eksperimentalnog programa cjelodnevne nastave, te povećanja plaća za zaposlene u produženom boravku na temelju povećanja osnovice za obračun plaća u javnim službama

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Planirano je povećanje za 2.543,00 eura i to za nabavku automatske mesoreznice za potrebe školske kuhinje, a koja će olakšati pripremu 2 obroka koja djeca imaju u sklopu eksperimentalnog programa cjelodnevne nastave a koja bi se financirala iz prenesenog vlastitog prihoda.

**Aktivnost: A300352 Slobodne aktivnosti i školska natjecanja**

U sklopu aktivnosti planirano je povećanje rashoda radi održanih školskih, općinskih, međuopćinskih i županijskih natjecanja u iznosu od 2.030,00 eura te je prijedlog da oni na razini 2025. iznose 4.230,00 eura.

**Aktivnost: A300332 EU Projekti**

Škola je u 2023. godini ušla u akreditirani projekt Erasmus + unutar kojeg do 2028. godine ima mogućnost produljivanja trajanja projekta i primanja sredstava za planirane mobilnosti. U 2025. godinu prenesen je višak poslovanja u iznosu od 22.520,00 eura a do kraja godine očekuje se dodatan prihod radi nastavka provođenja programa u iznosu od 30.000,00 eura i dodatnih 5.000,00 eura za uspješno provođenje dosadašnjeg projekta. Ukupan iznos planiranih sredstava je 57.520,00 eura.

**Aktivnost: A300358 CDŠ**

U sklopu aktivnosti CDŠ nisu planirana dodatna financijska sredstva.

**Aktivnost A300359 ODJEK VII. 2024./2025. – 2026./2027.**

Predlaže se povećanje rashoda za 4.975,00 eura i to zbog preraspodjele troškova za plaće zaposlenike koji se financiraju iz 3 izvora – EU sredstva, nacionalnog sufinanciranja i financiranja Grada Koprivnice. Prilikom izrade financijskog plana za 2025. godinu i projekcija za 2026. i 2027. godinu planiran je veći iznos koji tereti sredstva EU, te je sad bilo potrebno napraviti raspodjelu po izvorima.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. (školska godina 2023./2024.) | Ciljana vrijednost 2025. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 2 | 4 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 31 | 32 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 0 | 2 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 |
| Realizacija projekta  Erasmus + | Mobilnosti u sklopu projekta omogućuju učiteljima i učenicima upoznavanje s načinom rada u sustavima obrazovanja drugih zemalja te korištenja stečenih znanja u svom radu, a učenicima su putovanja i svojevrsna motivacija i nagrada za rad i uzorno vladanje | postotak | 100 | 100 |
| Udžbenici i radni materijali sukladno Odluci MZO-a za sve učenike škole | Ministarstvo znanosti i obrazovanja financira udžbenike i radne materijale za sve učenike škole | postotak | 100 | 100 |
| Provedba eksperimentalnog programa cjelodnevne nastave | Ostvarivanje obrazovno-odgojnih ciljeva, koji su prioritet, a koji su usmjereni na sve učenike škole te omogućuju dodatan rad i obogaćeno učenje učenicima koji do uvođenja Eksperimenta možda nisu mogli pohađati sve ponuđene sadržaje. | postotak | 100 | 100 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 26 | 27 |
| Nabava menstrualnih potrepština za učenice | Osiguravanje besplatnih higijenskih uložaka za sve učenice s ciljem izbjegavanja mogućnosti da pojedine učenice zbog materijalnih prilika izostaju iz nastave | postotak | 100 | 100 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301537 Pomoć za podmirenje troškova prehrane učenika osnovnih škola**

Za podmirenje troškova školske kuhinje ne planira se povećanje rashoda

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. | Ciljana vrijednost 2025. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900006 COP**

U sklopu aktivnosti za 2025. godinu planirano je povećanje u iznosu od 12.800,00 eura i to zbog povećanja plaće temeljem Odluke o osnovici plaća u javnim službama koje će od 01.09.2025. godine iznositi 1.004,87 eura.

**Pokazatelj uspješnosti**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne aktivnosti unutar B1 i B2 programa u sklopu provedbe eksperimentalnog programa cjelodnevne nastave

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin

Škola ima 3 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticatće se stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Osnovna škola „Podolice“ sa školskom godinom 2023./2024. ušla je u eksperimentalni program cjelodnevne škole. Unutar projekta produljeno je vrijeme koje učenici provode u školi, uveden je obvezni program potpore i obogaćivanja, koji učenicima omogućuje dodatno vrijeme za vježbanje i usvajanje gradiva. Učenicima se tijekom školske godine nude i izborni A2 programi potpore, ali i B1 programi (izvannastavne aktivnosti) kao i B2 aktivnosti (izvanškolske).

Nabavljenom opremom formirani su brojni kutci koji učenicima nude razne sadržaje koji ih potiču na druženje i zajedništvo.

Očekuje se i odobrenje za nadogradnju škole za 4 učionice koje su potrebne radi organiziranja nastave u sklopu eksperimentalnog programa cjelodnevne nastave.

Učenicima je osiguran jedan hladni i jedan topli obrok u školskoj kuhinji u kojoj se trenutno hrani 377 učenika. Također, djeci koja su udaljena od škole osiguran je prijevoz.

U suradnji s Ministarstvom znanosti, obrazovanja i mladih te s osnivačem Gradom Koprivnicom svim učenicima omogućeni su besplatni udžbenici i radne bilježnice te paket bilježnica. Jednom godišnje prema odluci Ministarstva vršimo nabavu menstrualnih potrepština s ciljem osiguravanja jednakih osnovnih higijenskih uvjeta za sve učenice.

Pripremila: voditeljica računovodstva Valentina Markić

U Koprivnici 13.06.2025. Ravnateljica: Helena Knežević, mag.edu.

Predsjednik Školskog odbora:

Tomislav Katalenić, mag.theo.