**Obrazloženje prijedloga I. Izmjena i dopuna Financijskog plana**

**Javne vatrogasne postrojbe Grada Koprivnice za 2025. godinu**

i projekcija za 2026. i 2027. godinu

**Sažetak djelokruga rada**

Djelatnost Javne vatrogasne postrojbe Grada Koprivnice (u daljnjem tekstu: JVP) je sudjelovanje u provedbi preventivnih mjera zaštite od požara i tehnoloških eksplozija, gašenje požara i spašavanje ljudi i imovine ugroženih požarom i tehnološkom eksplozijom, pružanje tehničke pomoći u nezgodnim i opasnim situacijama te obavljanje drugih poslova u nesrećama, ekološkim i inim nesrećama, a provodi se na kopnu, moru, jezerima i rijekama.

Djelatnosti koje JVP obavlja, a koje se ne smatraju vatrogasnom djelatnošću su:

1. Pružanje usluga vatrogasnih dežurstva i preventivno operativnih poslova za industrije
2. Servis vatrogasnih aparata
3. Pružanje usluge prijevoza vode
4. Pružanje usluge nadzora nad vatrodojavnim sustavom

Pored djelatnosti iz stavaka 1. i 2., odnosno djelatnosti upisanih u sudski registar, Javna vatrogasna postrojba može obavljati i druge djelatnosti, ako se one u manjem opsegu ili uobičajeno obavljaju uz upisanu djelatnost.

JVP djelatnosti iz stavka 1. obavlja kao javnu službu, a djelatnosti iz stavka 2. ovog članka kao gospodarsku djelatnost.

Djelatnosti koje se ne smatraju vatrogasnom djelatnošću, JVP može obavljati ako se time ne umanjuje intervencijska spremnost JVP.

Područje odgovornosti i djelovanja JVP je Grad Koprivnica s prigradskim naseljima.

Na dan 31. svibnja 2025. godine, u JVP-u je bilo ukupno 76 zaposlenih radnika, od kojih 1 vatrogasac početnik, 5 vatrogasaca pripravnika, 8 radnika u prvoj smjeni, te 62 profesionalna vatrogasaca raspoređena po smjenama i lokacijama prema dnevnom rasporedu službe.

Dio operativnih vatrogasaca raspoređen je i obavljao je poslove operativnog dežurstva na lokacijama:

* + Podravka d.d., Ante Starčevića 32, 48000 Koprivnica,
  + Podravka d.d. Tvornica juha i Vegete, Danica 12, 48000 Koprivnica,
  + Podravka d.d. Tvornica Danica, Đelekovečka cesta 21, 48000 Koprivnica,
  + Belupo d.d., Danica 5, 48000 Koprivnica,
  + Bilokalnik – IPA d.d., Dravska ulica 19, 48000 Koprivnica,
  + Hartmann d.o.o., Dravska ulica 13, 48000 Koprivnica.

U prvoj smjeni (od 07-15 sati) zaposleno je 8 radnika, a to su: zapovjednica, voditelj stručne službe za opće poslove računovodstvo i financije, vatrogasni instruktor, voditelj vatrogasnog operativnog dežurstva, vatrogasac viši referent, stručnjak zaštite na radu, voditelj vatrogasne grupe-referent, voditelj servisa vatrogasnih aparata, spremačica.

Sukladno članku 32. Zakonu o vatrogastvu („ Narodne novine“ broj: 125/19,114/22,155/23), JVP-om upravlja Vatrogasno vijeće koje broji 5 članova, dok je zastupa i predstavlja Zapovjednica postrojbe. Članovi se biraju na mandat od 5 godina, a čine ga 1 predstavnik Hrvatske vatrogasne zajednice, 1 predstavnik Vatrogasne zajednice županije, 1 predstavnik Područne vatrogasne zajednice, 1 predstavnik osnivača, 1 predstavnik radnika JVP Koprivnica. Članovi Vatrogasnog vijeća nemaju pravo na naknadu.

**Zakonski okvir na kojem se zasniva program** čine zakoni i pravilnici Republike Hrvatske:

* Zakon o vatrogastvu („Narodne novine“, br. 125/19, 114/22 i 155/23),
* Zakon o ustanovama („Narodne novine“, br. 76/93, 29/97, 47/99, 35/08, 127/19, 151/22),
* Zakon o radu („Narodne novine“, br. 93/14, 127/17, 98/19, 151/22, 46/23 i 64/23),
* Zakon o proračunu („Narodne novine“, br. 144/21),
* Zakon o zaštiti od požara („Narodne novine“, br. 92/10, 114/22),
* Zakon o sustavu civilne zaštite („Narodne novine“, br. 82/15, 118/18, 31/20, /20/21, 114/22),
* Odluka o donošenju Procjene rizika od velikih nesreća za Grad Koprivnicu (GGK 7/21)
* Odluka o donošenju Plana djelovanja civilne zaštite Grada Koprivnice (GGK 3/22)
* Odluka o donošenju Procjene ugroženosti od požara i tehnološko eksplozije za Grad Koprivnicu i Plana zaštite od požara za Grad Koprivnicu, GGK 3/15., 3/16. i KLASA:214-01/18-01/0012, URBOJ: 2137/01-03/8-18-1 OD 17.7.2018.; KLASA: 214-01/18-01/0012, URBROJ: 2137/01-03-01/4-19-14 OD 11.6.2019.
* Odluka o određivanju pravnih osoba od interesa za sustav civilne zaštite Grada Koprivnice (GGK 7/18)
* Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara na području Grada Koprivnice za 2023. godinu (GGK 2/23)
* Plan aktivnog uključivanja svih subjekata zaštite od požara na području Grada Koprivnice u protupožarnoj sezoni u 2023. godini (GGK 2/23)
* Odluka o povjerenicima civilne zaštite Grada Koprivnice i njihovim zamjenicima (GGK 6/19)
* Odluka o imenovanju koordinatora na lokaciji Grada Koprivnice (GGK 10/18 i 4/22)
* Odluka o određivanju operativnih snaga zaštite i spašavanja i pravnih osoba i ostalih subjekata od interesa za zaštitu i spašavanje na području Grada Koprivnice (GGK 1/12 i 1/13)
* Odluka i Zaključaka, te odredbi Vlade Republike Hrvatske, odredbi Ministarstva unutarnjih poslova, Zapovjedi i uputa službe za vatrogastvo.

Osim navedenih zakona i pravilnika temeljem kojih JVP Koprivnica obavlja redovnu djelatnost u služni protupožarne zaštite, navedeno realizira i putem sljedećih akata:

* Statut JVP Koprivnica(KLASA: 012-03-20-01/1, URBROJ: 2137-98-20-2 od 27.02.2020. i KLASA: 012-03/21-01/1, URBROJ: 2137-98/21-3 od 26.02.2021.),
* Statut JVP Koprivnica **(**KLASA:011-03/24-01/1, URBROJ:2137-98/24-2, od 30.12.2024)
* Kolektivnom ugovoru za radnike Javne vatrogasne postrojbe Grada Koprivnice, (KLASA: 152-01/22-01/0007, URBROJ: 2137-1-03/2-23-8, 10.02.2023. godine i KLASA:152-01/22-01/0007, URBROJ: 2137-1-03/2-24-15, od 01.03.2024. godine, KLASA: 152-01/22-01/0007, Urbroj:2137-1-03/2-24-27 od 09.12.2024. godine)
* Pravilnik o unutarnjem ustrojstvu i načinu rada Javne vatrogasne postrojbe Grada Koprivnice, (KLASA: 011-03/24-01/2, URBROJ: 2137-98/24-3 od 31.10.2024. godine).

1. **Obrazloženje prijedloga općeg dijela Financijskog plana**

U općem dijelu prijedloga Financijskog plana Javne vatrogasne postrojbe Grada Koprivnice za 2025. godinu i projekcija za 2026. i 2027. godinu (u daljnjem tekstu: Prijedlog Financijskog plana) iskazani su podaci o planiranim prihodima primicima i rashodima i izdacima, te prenesenom manjku poslovanja iz prethodne godine, te sukladno tome obrazloženje njegovog dijela.

U tabelarnom prikazu struktura prihoda i primitaka na razini skupine ekonomske klasifikacije, plan povećanja / smanjenja 2025. godine izgleda kako slijedi:

Tablica 1. Struktura prihoda i primitaka na razini skupine ekonomske klasifikacije

|  |  |  |  |  |
| --- | --- | --- | --- | --- |
| Podskupina | Naziv prihoda | Plan | Povećanje /smanjenje | Novi plan |
| 63 | Pomoći proračunskim korisnicima iz proračuna koji im nije nadležan | 12.000,00 | 0,00 | 12.000,00 |
| 66 | Prihodi od prodaje proizvoda i robe te pruženih usluga | 1.226.882,00 | -277.579,00 | 949.303,00 |
| 67 | Prihodi iz nadležnog proračuna i od HZZO-a temeljem ugovornih obaveza | 1.865.984,00 | 484.028,00 | 2.350.012,00 |
|  | **UKUPNO RAZRED 6** | 3.104.866,00 | 206.449,00 | 3.311.315,00 |

**Pomoći proračunskim korisnicima iz proračuna koji im nije nadležan** **(63**) realizirani iz izvora pomoći od Hrvatske vatrogasne zajednice, ne bilježe povećanje/smanjenje.

**Prihodi od prodaje proizvoda i robe te pruženih usluga (665)** realizirani su iz izvora Vlastiti prihodi u okviru skupine 66, te se predlaže smanjenje u iznosu -277.579,00 eura**.** Prihodi su smanjeni sukladno očekivanom ostvarenju temeljem sklopljenih ugovora o protupožarnom osiguranju poduzeća, ugovora o priključenju na vatrodojavni sustav, servisiranju vatrogasnih aparata te pružanju ostalih usluga, u skladu s važećim Cjenikom JVP .

Za prihode iz nadležnog proračuna i od HZZO-a temeljem ugovornih obaveza, podskupinu 671 **Prihodi iz nadležnog proračuna za financiranje redovne djelatnosti proračunskih korisnika (671),** predlaže se povećanje u iznosu 484.028,00 eura.

Planirano povećanje prihoda za skupinu 67 bilježi se za Aktivnosti A301701 i to za izvor 1 – opći prihodi i primici (gradska sredstva), pri čemu povećanje iz izvora 1 obuhvaća pokriće metodološkog manjka iz 2024. godine, kao i osiguranje sredstava za povećanje rashoda za zaposlene sukladno ostvarivanju prava iz kolektivnog ugovora.

Planirano povećanje prihoda za skupinu 67 bilježi se i za Aktivnosti A301702 i to za izvore 12 i 401 – decentralizirana sredstva, sukladno Odluci o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini.

Prema Odluci o rasporedu rezultata poslovanja, raspoređen je i ukupni rezultat financijskog poslovanja u iznosu -105.194,81 euro prema izvorima financiranja sukladno I. Izmjenama i dopunama financijskog plana.

**RASHODI I IZDACI**

Plan povećanja/smanjenja rashoda izgleda kako slijedi:

Tablica 2. Struktura rashoda na razini skupine ekonomske klasifikacije

|  |  |  |  |
| --- | --- | --- | --- |
| **Skupina** | **Plan** | **Povećanje /smanjenje** | **Novi plan** |
| 31 Rashodi za zaposlene | 2.576.005,00 | 209.800,00 | 2.785.805,00 |
| 32 Materijalni rashodi | 294.181,00 | 70.454,00 | 364.635,00 |
| 34 Financijski rashodi | 220,00 | 0,00 | 220,00 |
| 37 Naknade građanima i kućanstvima | 960,00 | 0,00 | 960,00 |
| 42 Rashodi za nabavu proizvedene dugotrajne imovine | 33.500,00 | 21.000,00 | 54.500,00 |
| **RAZRED 3** | **2.871.366,00** | **280.254,00** | **3.151.620,00** |
| **RAZRED 4** | **33.500,00** | **21.000,00** | **54.500,00** |
| **UKUPNI RASHODI I IZDACI** | **2.904.866,00** | **301.254,00** | **3.206.120,00** |

U okviru **Skupine 31/Rashodi za zaposlene** predlaže se povećanje u iznosu od 209.800,00 eura. Prijedlog rasta rashoda za zaposlene, temeljen je sukladno povećanja prava iz Dodatka II Kolektivnog ugovora iz prosinca 2024. godine, najavljenog rasta osnovice za obračun plaće od rujna 2025. godine, a sve sukladno pravima iz Kolektivnog ugovora.

**U okviru skupine 32/ Materijalni rashodi** predlaže se povećanje u iznosu 70.454,00 eura u odnosu na prethodni plan. Izvršen je rebalans stavaka po kontima sukladno dosadašnjem izvršenju troškova i potreba JVP. Predlaže se povećanje usluge tekućeg i investicijskog održavanja za popravke auto ljestve, izmjene garažnih vrata, te rekonstrukciju struje.

**U okviru skupine 42/** Rashodi za nabavu proizvedene dugotrajne imovine predlaže se povećanje u iznosu 21.000,00 eura za nabavu radio stanica, uredskog namještaja za arhiviranje dokumentacije.

Detaljnije obrazloženje povećanja/smanjenja plana rashoda slijedi u nastavku posebnog dijela po Aktivnostima.

1. **Prijedlog obrazloženja posebnog dijela Prijedloga Financijskog plana**

**2.1 Obrazloženje programa**

Djelatnost JVP definirana je ciljevima i zadacima sukladno svojim aktima, te navedenom sažetku djelokruga rada, a objedinjena je u jedan program naziva Redovna djelatnost u službi protupožarne zaštite. Za provedbu ovog programa izrađene je prijedlog I. izmjena i dopuna financijskog plana Javne vatrogasne postrojbe Grada Koprivnice za 2025. godinu temeljem Zakona o proračunu („Narodne novine“ broj 144/21) i Uputa za izradu II. izmjena i dopuna proračuna Grada Koprivnice za 2025. godinu, KLASA: 400-02/25-01/0004, URBROJ: 2137-1-06-02/1-25-4, od 04.06.2025. godine. Prijedlog Financijskog plana iznosi 3.206.120,00 eura, a izrađen je uravnoteženjem prihoda i rashoda.

JVP donosi godišnje operativne planove i programe rada sukladno potrebama za postizanje operativne spremnosti i mobilnosti JVP, te plana Aktivnosti u provedbi posebnih mjera zaštite od požara od interesa za RH. Tijekom godine dolazi do odstupanja u pojedinim rashodima u Financijskom planu jer ne možemo predvidjeti sve izdatke koji će se dogoditi tijekom godine, a odnose se na popravak vatrogasne opreme i vozila. Obzirom da se radi o specifičnoj vatrogasnoj opremi i vozilima sami popravci često iziskuju znatna financijska sredstva. Također ne možemo predvidjeti sve naše aktivnosti jer na iste utječu vremenske prilike kao i postupanje građana, te ostali nepredvidivi događaji i zapovjedi s viših vatrogasnih razina.

Program ima 3 Aktivnosti prikazanih u Tablici 3. niže:

Tablica 3. Aktivnosti programa

|  |  |  |  |
| --- | --- | --- | --- |
| **RAZDJEL 010 – SLUŽBA UREDA GRADONAČELNIKA** | **PLAN** | **Povećanje/smanjenje** | **Novi plan** |
| **GLAVA 01002 PROTUPOŽARNA ZAŠTITA** | **2.904.866,00** | **301.254,00** | **3.206.120,00** |
| **PROGRAM 3017 REDOVNA DJELATNOST U SLUŽBI PROTUPOŽARNE ZAŠTITE** | **2.904.866,00** | **301.254,00** | **3.206.120,00** |
|  |
| A301701 Sufinanciranje programa JVP Grada Koprivnice-gradski proračun | 1.176.000,00 | 353.000,00 | 1.529.000,00 |  |
| A301702 Sufinanciranje programa JVP Grada Koprivnice-decentralizacija | 689.984,00 | 48.254,00 | 738.238,00 |  |
| A301704 Sufinanciranje programa JVP-Vlastita sredstva (ostala) | 1.038.882,00 | -100.000,00 | 938.882,00 |  |

**Aktivnost A301701 Sufinanciranje programa JVP Grada Koprivnice-gradski proračun**

U okviru **skupine 31 Rashodi za zaposlene** predlaže se povećanje rashoda za zaposlene u ukupnome iznosu od 287.000,00 u uzrokovan je porastom plaća sukladno obrazloženju prihoda i rashoda u općem dijelu plana.

U okviru **skupine 32/ Materijalni rashodi**, izvršen je rebalans stavaka po kontima sukladno dosadašnjem izvršenju troškova i potreba JVP. Predlaže se povećanje usluga održavanja i popravaka za troškove auto ljestve, rekonstrukciju struje, te izmjene garažnih vrata u ukupnome iznosu od 66.000,00 eura.

**Aktivnost A301702 Sufinanciranje programa JVP Grada Koprivnice-decentralizacija**

Za ukupnu Aktivnost predlaže se povećanje u iznosu od 48.254,00 eura sukladno Odluci o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini, te prema Odluci o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2025. godini.

**Aktivnost A301704 Sufinanciranje programa JVP –Vlastita sredstva (ostala)**

U okviru skupine 31 Rashodi za zaposlene i 42 Rashoda za nabavu proizvedene dugotrajne imovine, predlaže se smanjenje rashoda za zaposlene sukladno ostvarenju prihoda i preraspodjela djelom na nabavu uredskog namještaja i radio stanica.

**2.2. Ciljevi provedbe programa i pokazatelji uspješnosti**

Razvoj svih komponenti vatrogasnog sustava kroz  osiguranje spremnosti i pripravnosti vatrogasne postrojbe, razvoj tehničko-tehnološke opremljenosti i djelotvornog sustava, praćenje rada, dojave i uzbunjivanja, unapređenje protupožarne preventive i skrb o pomlađivanju i jačanje društvenog statusa vatrogastva, pomoć javnim postrojbama u priobalju u vrijeme povećanih potreba za vatrogasnim intervencijama i prilikom intervencija većih razmjera na području cijele RH (npr. elementarnih nepogoda).

**Cilj 1. Povećanje svijesti o preventivnoj zaštiti od požara**

Cilj je radionicama i edukacijama u svim razinama stanovništva, s naglaskom na djecu iz vrtića i osnovnih škola na slikoviti način upoznati sa zanimanjem vatrogasca, sa opremom za gašenje požara kojom djeluju vatrogasci i vatrogasnim vozilima, načinu njihove primjene, te sa opasnostima koje mogu izazvati svojom igrom i nepažnjom korištenjem šibica i upaljača, kao i upoznati sa postupcima u slučaju nastanka požara u prostorima koji borave-zvanje na telefone 193,192, ili 112. Cilj je povećati svijest o preventivnoj zaštiti od požara od najranije mladosti, te ih time poticati na odgovorno ponašanje, a samim time u konačnici smanjiti broj potrebnih intervencija u budućnosti. Pokazatelji uspješnosti do izrade ovoga Prijedloga Financijskog plana jest da su se održale posjete učenika iz COOR Podravsko Sunce, OŠ Podolice, te dječjeg vrtića Tratinčica. Dva vatrogasca obavila su edukaciju u Dječjem vrtiću u Starigradu.

Važno je napomenuti da o broju posjeta vrtića i škola ovisi interes i mogućnost raspoloživosti istih, kao i JVP s obzirom na vatrogasnu djelatnost.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2024. | Izvor podataka | Ciljana vrijednost 2025 | NOVA vrijednost 2025 |
|  |
| Provođenje edukacije za stanovništvo | Uspješno provođenje edukacije stanovništva pomaže u prevenciji požara | Broj održanih edukacija godišnje | 5 posjeta tijekom godine | JVP | 7 posjeta tijekom godine | 8 |  |
|  |
|  |
|  |

**Cilj 2. Olakšavanje intervencija vatrogasnim postrojbama korištenjem nadzornih sustava**

Cilj je omogućavanje poslovnim subjektima da se priključe na vatrodojavnu centralu postrojbe u cilju praćenja mogućeg nastanka požara te brzog odaziva na intervenciju, što će utjecati na smanjenje štete na imovini nadziranih subjekata i spasiti eventualno ugrožene ljudske živote. Pokazatelji uspješnosti do izrade ovoga Financijskog plana su četiri novosklopljena ugovora za priključenje na vatrodojavnu centralu sukladno Pravilniku o sustavima za dojavu požara.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost 2025 | Nova vrijednost 2025 |
|  |
| Veći broj ugovorenih vatrodojava | Nadzor nad subjektima koji posjeduju vatrodojavni sustav te spajanje na operativni centar JVP u cilju praćenja mogućeg nastanka požara te brzog odaziva na intervenciju | Broj ugovorenih vatrodojava | 2 ugovorenih vatrodojave godišnje | JVP | 3 ugovorenih vatrodojave godišnje | 6  ugovorenih vatrodojave godišnje |  |
|  |
|  |

**Cilj 3. Kontinuirano učešće na vježbama, obukama, stručnim skupovima, seminarima**

Sudjelovanjem na vježbama, obukama, stručnim skupovima vatrogasaca kako bi se pridonijelo uspješnijoj vatrogasnoj djelatnosti.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost 2025 | Nova vrijednost 2025 |
|  |
| Kontinuirano učešće na vježbama, obukama, stručnim skupovima, seminarima | Prikaz stvarnih stečenih znanja, mogućnosti i kapaciteta, upoznavanje s novinama u tehničkom i tehnološkom pogledu, kako bi se iste mogle primijeniti u budućem radu pri uspješnijem obavljanju vatrogasne djelatnosti | broj | 1 vježbe, 1 edukacije-osposobljavanja, 1 stručna skupa, 2 seminara | JVP | 3 vježbi, 2 edukacije, 2 stručna skupa, 3 seminara | 4 vježbi, 3 edukacije, 2 stručna skupa, 4 seminara |  |
|  |
|  |
|  |
|  |
|  |
|  |

Do izrade ovog Prijedloga Financijskog plana održan je jedan stručni skup vatrogasaca u organizaciji Hrvatske vatrogasne zajednice i Vatrogasne zajednice Primorsko – goranske na kojem je sudjelovala zapovjednica, vatrogasni instruktor i voditelj vatrogasno operativnog dežurstva.

Trojica vatrogasaca sudjelovala su na seminaru- Kontinuirana provjera sposobnosti korisnika dišnih aparata, u organizaciji Državne vatrogasne škole.

Od održanih Vježba ubraja se vježba evakuacije i spašavanja u mesnoj industriji Danica, u kojoj je sudjelovala JVP, dobrovoljna vatrogasna društva Podravka i Štaglinec, Hitna medicinska služba, policija, te zaposlenici tvornice. Vježbu je vodio voditelj odjeljenja JVP.

Na nacionalni dan hitne medicinske službe održana je vježba na željezničkom kolodvoru u kojoj je sudjelovala JVP sa devet svojih vatrogasaca, te JVP Đurđevac, JVP Križevci, Zavod za hitnu medicinu koprivničko-križevačke županije, Centar 112, Policijska uprava koprivničko križevačka, Gradsko društvo Crvenog križa Koprivnica, te učenici Srednje medicinske škole Koprivnica 1.

JVP je sudjelovala na terenskoj vježbi Zajednička snaga 2025 u Svetom Petru Orehovcu, a u organizaciji Vatrogasne zajednice Koprivničko-križevačke županije. Profesionalni vatrogasci iz JVP-a na istom sektoru obavili su izvlačenje unesrećenih.

JVP je sudjelovala na trećem međunarodnom natjecanju spašavanju u prometu Croatia Rescue Challenge 2025., koje se održalo 6. i 7. lipnja u Karlovcu, te je  osvojila treće mjesto u tehničkim intervencijama takvog tipa.

**Cilj 4. Nabava opreme za protupožarnu zaštitu**

Cilj je nabava opreme za protupožarnu zaštitu što pridonosi višem standardu protupožarne zaštite, učinkovitijem i sigurnijem djelovanju pri intervencijama spašavanja za same vatrogasce i korisnike usluga vatrogasaca.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost 2024 | Izvor podataka | Ciljana vrijednost 2025 | Nova vrijednost 2025 |
|  |
| Nabava opreme za protupožarnu zaštitu | Cilj je je nabava odgovarajuće opreme za protupožarnu zaštitu što pridonosi višem standardu protupožarne zaštite, učinkovitijem i sigurnijem djelovanju pri intervencijama spašavanja za same vatrogasce i korisnike usluga vatrogasaca | komad | 2  komada godišnje | JVP | 5 komada godišnje | 6 komada godišnje |  |
|  |
|  |
|  |
|  |
|  |
|  |

Nabava opreme za protupožarnu zaštitu provest će se u drugom polugodištu 2025. godine.

KLASA:

URBROJ:

Koprivnica,

PREDSJEDNIK VATROGASNOG VIJEĆA:

Zdravko Punčikar, dipl.oec.