**OBRAZLOŽENJE**

Gradovi – prijatelji djece (Child Friendly City) je globalna inicijativa UNICEF - a pokrenuta 1996. godine sa ciljem stvaranja gradova po mjeri djece.

U Hrvatskoj je Akcija „Gradovi i općine – prijatelji djece“ započela 1999. godine, a vode je Savez društava Naša djeca Hrvatske i Hrvatsko društvo za preventivnu i socijalnu pedijatriju pod pokroviteljstvom Ureda UNICEF - a za Hrvatsku. Uvažavajući programska područja Akcije i razvijajući aktivnosti za djecu značajnih za njihovu dobrobit, lokalne zajednice doprinose ostvarenju dječjih prava iz Konvencije Ujedinjenih naroda o pravima djece. Tijekom 2023. godine došlo je do promjene naziva od strane Saveza pa je tako dotadašnja Akcija Gradovi i općine prijatelji djece, za sva buduća djelovanja prezentirana i postaje PROGRAM s revidiranim programskim područjima i kriterijima koji su usklađeni i prilagođeni novim standardima i trendovima u skrbi za djecu sa ciljem stvaranja prijateljskih gradova i općina za život djece

U Gradu Koprivnici Akcija se provodi od 2006. godine pod nazivom „Sretno dijete - sretan grad - Koprivnica“ i objedinjuje sve aktivnosti i programe djelovanja djece i osmišljene za djecu, koje provode odgojno - obrazovne, zdravstvene, socijalne, kulturne, sportske i druge ustanove, udruge građana i građanske inicijative, a u svrhu sigurnog, zdravog i sretnog rasta i razvoja djece i njihovog optimalnog razvoja.

Akciju, odnosno sada Program, u Koprivnici vodi Koordinacijski odbor Grada Koprivnice za vođenje Programa „Gradovi i općine - prijatelji djece“.

Za aktivnosti provedene tijekom 2006. i 2007. godine, a prema unaprijed utvrđenim programskim područjima i propozicijama Akcije - djelovanje udruga građana za djecu, sigurnost i zdravlje djece, odgoj i obrazovanje, socijalna skrb, kultura i sport, slobodno vrijeme i rekreacija djece te podrška i pomoć roditeljima u skrbi i odgoju djece, Središnji koordinacijski odbor za vođenje Akcije „Gradovi i općine - prijatelji djece“ je Gradu Koprivnici 14. studenog 2007. godine dodijelio počasni naziv „Grad Koprivnica - prijatelj djece“.

S obzirom na to da se po stjecanju ovog javno društvenog priznanja nastavlja s praćenjem napretka u skrbi za djecu te prosudbena komisija Saveza reevaluira postignute rezultate u odnosu na stanje u vremenu kada je status dobiven, Izvješće o aktivnostima provedenim tijekom 2024. godine u okviru Programa „Sretno dijete - sretan grad - Koprivnica“, podnosi se Gradskom vijeću Grada Koprivnice na prihvaćanje.

|  |  |
| --- | --- |
| Nositelj izrade: | Predlagatelj akta: |
| Upravni odjel za društvene djelatnosti: |  |
|  |  |
| Pročelnica: | Gradonačelnik: |
| Ana Mlinarić, dipl. soc. rad. | Mišel Jakšić, dipl. oec. |