GRAD KOPRIVNICA, Zrinski trg 1, Koprivnica, OIB: 62112914641 kojeg zastupa gradonačelnik Mišel Jakšić dipl. oec. (u daljnjem tekstu: Prodavatelj)

i

BMD STIL d.o.o., Bedenica 45A, Bedenica, OIB: 96086822394, koje zastupa član Uprave Mario Bedeković, OIB: 27675274532 (u daljnjem tekstu: Kupac),

\_\_\_\_\_\_\_\_\_dana godine, zaključili su

**KUPOPRODAJNI UGOVOR broj:**

**Članak 1.**

Prodavatelj prodaje, a Kupac kupuje zemljište označeno kao k.č.br. 8020, oranica u Širovicama površine 4849 m2; k.č.br. 8021/1 Starogradska ulica, oranica površine 5929 m2 i k.č.br. 8022/1 Starogradska ulica oranica površine 6413 m2 – ukupne površine 17.191 m2 u k.o. Koprivnica, zk.ul. 10974 (u daljnjem tekstu: nekretnine).

**Članak 2.**

Kupoprodajna cijena iznosi 601.800,00 EUR (šestojednutisućuosamstoeura).

Kupac je uplatio jamčevinu u iznosu od 60.200,00 eura tako da je još dužan uplatiti iznos od 541.600,00 eura (petstočetrdesetjednutisućušestoeura).

Kupoprodajnu cijenu iz stavka 2. ovog članka Kupac je dužan uplatiti na račun Prodavatelja otvoren kod Podravske banke, IBAN:HR55 2386 0021 8201 0000 5, poziv na broj HR68 7757-OIB Kupca, u roku od 30 dana od dana ovjere potpisa na ovom Ugovoru.

**Članak 3.**

Prodavatelj jamči Kupcu da su prodane nekretnine iz članka 1. ovog Ugovora njegovo isključivo vlasništvo te da ne postoje prava bilo koje treće osobe koja bi ograničavala ili onemogućavala ostvarenje prava Kupca.

**Članak 4.**

Kupac snosi sva porezna davanja prema Republici Hrvatskoj.

**Članak 5.**

Prodavatelj ovlašćuje Kupca da u zemljišnim knjigama pri Općinskom sudu u Koprivnici, o svojem trošku, temeljem ovog Ugovora i posebne Potvrde o isplati kupoprodajne cijene, izvrši uknjižbu prava vlasništva nekretnina iz članka 1. ovog Ugovora, na svoje ime i u svoju korist kao i da izvrši odgovarajuću promjenu posjedovnog stanja u katastarskoj evidenciji Državne geodetske uprave, Područni ured za katastar Koprivnica.

**Članak 6.**

Po isplati kupoprodajne cijene Kupac ulazi u posjed nekretnina iz članka 1. ovog Ugovora bez posebne primopredaje.

**Članak 7.**

Ovaj Ugovor izrađen je u 1 (jednom) izvornom primjerku koji pripada Kupcu, te se ovjerava jedna preslika istog za Prodavatelja.

Trošak ovjere potpisa i izrade ovjerene preslike ovog Ugovora snosi Kupac.

**Članak 8.**

U znak prihvata prava i obveza iz ovog Ugovora, ugovorne strane isti vlastoručno potpisuju.

KLASA: 944-01/25-15/0006

URBROJ:

Koprivnica, 10.07.2025.

|  |  |
| --- | --- |
| ZA PRODAVATELJA  GRADONAČELNIK  Mišel Jakšić, dipl.oec. | ZA KUPCA  ČLAN UPRAVE  Mario Bedeković |