I

**PUČKO OTVORENO UČILIŠTE**  KLASA: 007-03/25-02/4

**K O P R I V N I C A**  URBROJ: 2137-80-25-5

48000 Koprivnica, Starogradska 1 Koprivnica, 16. lipnja 2025.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Tel. +385 (0) 48 621-117 E-mail : [info@pou-kop.hr](mailto:info@pou-kop.hr) [www.pou-kop.hr](http://www.pou-kop.hr) MB: 3009688 OIB:86739035476

**Prijedlog obrazloženja** **I. izmjene i dopune Financijskog plana za 2025. g.**

**Sažetak i djelokrug rada proračunskog korisnika**

*Naziv obveznika: PUČKO OTVORENO UČILIŠTE KOPRIVNICA*

*Broj RKP-a: 27974*

*Sjedište obveznika: KOPRIVNICA*

*Matični broj: 03009688*

*Adresa sjedišta obveznika: STAROGRADSKA 1, 48000 KOPRIVNICA*

*OIB: 86739035476*

Pučko otvoreno učilište Koprivnica je kulturna, prosvjetna, informativna i uslužna javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.) te planskim i programskim odrednicama usklađenim s planom Grada kao Osnivača.

Kao ustanova Učilište je osnovano na temelju Rješenja Narodnog odbora općine Koprivnica o osnivanju Narodnog sveučilišta u Koprivnici 12. prosinca 1961. godine. Rješenjem Trgovačkog suda u Bjelovaru od 28. studenog 1995. u sudski registar upisuje se naziv Otvoreno sveučilište Koprivnica, a Rješenjem od 19. travnja 1999. upisuje se naziv Pučko otvoreno učilište Koprivnica.

POU Koprivnica djelatnost obavlja u skladu sa Zakonom o obrazovanju odraslih (NN 144/2021), Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g., III. Dodatkom Kolektivnom ugovoru za zaposlene u ustanovama kulture Grada Koprivnice od 5. prosinca 2024. g., Zakonom o proračunu (NN 144/21), Zakonom o radu (NN 93/14, 127/17, 98/19, 151/22, 64/23), Zakonom i Uredbom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) i drugim općim aktima POU Koprivnica.

Ustanova se zadnjih nekoliko godina orijentira na EU fondove kao na jedan od izvora financiranja ustanove.

POU Koprivnica u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

Učilište stavlja poseban naglasak na razvoj svih ključnih kompetencija građana s ciljem povećanja njihove kompetencijske i kompetitivne razine.

Trenutno je 16 stalno zaposlenih djelatnika. Svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo, ravnatelj te Upravno vijeće Učilišta na razini odlučivanja.

U Učilištu su ustrojene sljedeće organizacijske cjeline:

l. Odjel za obrazovanje, cjeloživotno učenje i EU projekte

2. Odjel za glazbeno-scensku kulturu i amaterizam

3. Odjel za filmsku, video i medijsku kulturu

4. Odjel za opće i financijske poslove

**OBRAZLOŽENJE OPĆEG DIJELA**

***Obrazloženje programa i aktivnosti***

U cilju zadovoljenja zakonskih uvjeta planiramo procjenu namjenskog korištenja prihoda koji omogućuje detaljniju razradu programske i ekonomske klasifikacije u zavisnosti od izvora prihoda/primitaka odnosno rashoda/izdataka .

Prijedlog I. izmjena i dopuna Financijskog plana Pučkog otvorenog učilišta Koprivnica izrađen je u dogovoru s Osnivačem, a prema procjeni realnih potreba usklađenih s planiranim aktivnostima.

Prilikom izrade Prijedloga I. izmjena i dopuna Financijskog plana Učilišta korištena je ekonomska i funkcijska klasifikacija, klasifikacija po izvorima financiranja te programska klasifikacija.

Slijedom navedenog, osim zakonom propisanog oblika, radi pristupačnijeg prikaza i dosljednosti u izvještavanju, prilažemo izvještaj "Prijedlog I. izmjena i dopuna financijskog plana za 2025.g." temeljem kojeg ćemo predložiti promjene u odnosu na pozicije definirane Financijskim planom za 2025.g.

U Prijedlogu I. izmjena i dopuna Financijskog plana POU Koprivnica za 2025.g. predlažemo povećanje za 211.936 € te novi plan iznosi 1.013.341 €. U privitku ovog obrazloženja nalazi se izvještaj s uravnoteženjem prihoda i rashoda.

Planirani program POU Koprivnica za 2025. godinu čini redovna i programska djelatnost, a detaljno je analizirana i obrazložena prema dolje navedenim aktivnostima.

***Obrazloženje prihoda i rashoda prema ekonomskoj klasifikaciji***

Planirani prihodi Učilišta u Prijedlogu I. Izmjena i dopuna Financijskog plana za 2025. godinu iznose 987.022 €, a uvećani za manjak prihoda poslovanja iznose 1.013.341 €, odnose se na:

**Prihod od pomoći** odnosi se na pomoći iz nenadležnog proračuna i pomoći iz EU, a planiran je u visini 81.164 €, što je smanjenje od 15.801 € u odnosu na Plan. Unutar ovog iznosa planirana su sredstva za kapitalne pomoći koje smo smanjili, a planirana su iz nenadležnog proračuna Ministarstva kulture i medija RH sukladno prijavljenim programima. Odnose se na prihod koji se trebao namjenski utrošiti za sanaciju dvorane Domoljub, no sredstva nisu odobrena. Planirani prihodi od tekućih pomoći utrošit će se na najamnine kazališnih predstava i izvođenje koncerata u dvorani Domoljub te najamnine za filmove za popularizaciju europskog i neameričkog filma od strane HAVC-a i Europa Cinemas.

Tekuće pomoći iz državnog proračuna za sredstva dobivena iz EU planirali smo za provedbu projekta Akreditacija 1.

Prihod od pomoći međunarodnih organizacija te institucija i tijela EU planirani su za 2 projekta (BU.BI i ESCAPE TO HAPPINES) i utrošit će se sukladno sporazumima s koordinatorima projekta. Također je planiran prihod od udruženja EUROPA CINEMAS koji će se utrošiti za potrebe kina.

**Prihod od upravnih i administrativnih pristojbi** planiran je u iznosu od 1.000 € te kao takav ostaje nepromijenjen.

**Vlastiti prihodi** planirani su u visini 252.540 €. Vlastiti prihodi uvećani su za iznos od 60.800 € te se odnose na prihod od prodaje usluga, prihod od najamnina i ostale nespomenute prihode. Ostvareni prihod utrošit će se na financiranje redovnog poslovanja, materijalnih troškova Učilišta, financiranje dijela programske djelatnosti. Vlastiti prihodi planirani su realno na bazi prošlogodišnjeg ostvarenja.

**Prihod iz nadležnog proračuna** – proračuna Grada Koprivnice planiran je u Prijedlogu I. Izmjena i dopuna financijskog plana za 2025. godinu u iznosu od 450.900 €, a odnosi se na financiranje aktivnosti glazbeno-scenske djelatnosti, centra za cjeloživotno učenje, dio sredstava za filmsku djelatnost te nastavak sanacije dvorane Domoljub. Prihodi se povećavanju za iznos od 166.937 € zbog potrebnih financijskih sredstava za isplatu plaće do kraja godine za djelatnike POU Koprivnica te zakupnine i najamnine kazališnih predstava kao i za metodološki manjak na kraju 2024.g.

Ukupni planirani rashodi poslovanja u ovom Prijedlogu I. izmjena i dopuna su 841.405 €, a uvećali smo ih za iznos od 145.617 € te sad iznose 987.022 €. Kapitalna ulaganja su planirana u iznosu od 65.300 €, a njihovo smanjenje u odnosu na plan 2025. iznosi 44.200 € kn.

**Planirani su rashodi za zaposlene** i to u ukupnom iznosu od 413.745 € koje smo povećali za iznos od 155.330 €. Navedeni rashodi su rashodi za plaće i ostali rashodi za zaposlene na bazi 16 djelatnika.

**Materijalni rashodi** planirani su u skladu s potrebama i troškovima poslovanja. Planirani materijalni rashodi uvećani su za iznos od 34.487 €, te novi plan iznosi 395.747 €.

**Financijske rashode** planirali smo u iznosu od 1.100 € te kao takvi ostaju nepromijenjeni.

**Rashode za nabavu nefinancijske imovine** smanjili smo za iznos od 44.200 € za nabavu videonadzora za 2 zgrade kojima upravlja POU Koprivnica, rekonstrukciju postojećeg sustava ventilokonvektorskog grijanja/hlađenja kina Velebit te nabavu klima uređaja. Navedeni iznos uključuje i smanjenje od 20.000 EUR za kapitalne pomoći od strane nenadležnog proračuna.

***Prihodi i rashodi po izvorima financiranja***

PRIHODI

**Opći prihodi i primici** (izvor 1), planirani su u visini od 617.837. € u skladu s dogovorom i limitima danim od strane Osnivača. Prihode smo povećali za iznos od 166.937 € zbog potrebnih financijskih sredstava ostalih rashoda za zaposlene do kraja godine za djelatnike POU Koprivnica.

**Vlastiti prihodi** (izvor 3) za 2025. planirani se u iznosu od 252.840 €, no povećali smo ih u iznosu od 60.800 €, a odnose se na prihode od najma i usluga iz programske djelatnosti.

**Prihodi od pomoći** (izvor 5) obuhvaćaju pomoć od Ministarstva kulture i medija RH i Ministarstva obrazovanja i znanosti, kao i pomoć od EU za sufinanciranje programske djelatnosti, rekonstrukciju dvorane Domoljub te sredstva za provođenje Erasmus+ programa sukladno ugovoru o financiranju. Planirani prihod iznosi za 2025. godinu 96.965 €. Navedeni iznos smanjili smo za iznos od 15.801 €. Najveći iznos smanjenja odnosi se na planirana sredstva iz nenadležnog proračuna za rashode za nabavu nefinancijske imovine.

**Prihodi od donacija** (izvor 6)planirali smo u iznosu od 700 € te kao takvi ostaju nepromijenjeni.

RASHODI

**Općim prihodima i primicima** (izvor 1) financirani su rashodi za zaposlene, uredski materijal i ostali materijalni rashodi, financijski rashodi i rashodi za nabavu dugotrajne imovine, te su za 2025. planirani u iznosu od 450.900 €, a povećavamo ih za iznos od 155.970 € za potrebe ostalih rashoda za zaposlene do kraja godine te zakupnina i najamnina za kazališne predstave.

**Vlastitim prihodima** (izvor 3) financirani su materijalni rashodi, rashod za zaposlene, financijski rashodi i rashodi za nabavu nefinancijske imovine u iznosu od 292.840 €, a povećanje iznosi 24.003 € za troškove rashoda za materijalne troškove.

**Pomoći** (izvor 5) u 2025. godini financiraju rashode za programsku djelatnost u dvorani Domoljub, projekte Erasmus+ KA2 programa Escape to happiness, BU.BI. te projekta u okviru odobrene Erasmus Akreditacije u iznosu od 96.965 €, a smanjujemo ih za 34.356 €. Najveće smanjenje odnosi se na planirana sredstva iz nenadležnog proračuna za rashode za nabavu nefinancijske imovine.

**Donacije** (izvor 6)planirali smo rashod u iznosu od 700 € te kao takvi ostaju nepromijenjeni.

***Rashodi prema funkcijskoj klasifikaciji***

Rashodi prema funkcijskoj klasifikaciji za 2025. godinu planirani su na razini 08 – Rekreacija, kultura i religija, te 09 – Obrazovanje, u ukupnom iznosu od 987.022 €.

Raspoloživa sredstva iz prethodnih godina

Rezultat poslovanja (konto 92) za 2024. prema tablici 1. iznosi -26.319 €, a prema izvorima financiranja sastoji se od:

* Izvor 11 Opći prihodi i primici -10.967 €
* Izvor 31 Vlastiti prihodi 3.203 €
* Izvor 55 Pomoći - proračunski korisnici -18.555 €

Svi navedeni manjkovi podmireni su tijekom 2025., a ostvareni višak prihoda iz vlastitih prihoda na kraju 2024. planira se utrošiti do kraja godine.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 01.01.2025. - 30.05.2025.**

**Glazbeno-scenska djelatnost**

Tijekom godine, do zaključno 30.5.2025. u dvorani Domoljub održano je 5 predstava za odrasle, na kojima je bilo 1084 gledatelja i 6 predstava za djecu u 7 izvedbi s ukupno 1.159 gledatelja. Organizirali smo kazališne predstave za srednje škole, dječje vrtiće i osnovne škole i to 6 predstava u 12 izvedbi na kojima je sveukupno bilo 2.773 gledatelja. Što se tiče glazbenog programa, do sada smo organizirali 5 koncerata na kojem je bilo 673 posjetitelja. Na ostalim organiziranim događanjima u dvorani Domoljub sveukupno je bilo 5882 posjetitelja. Do konca godine planiramo održati 4 dječje predstave, 4 predstave za odrasle i 4 koncerta.

Do 30. svibnja 2025. obilježili smo mnoge važne datume poput Mjeseca frankofonije, sudjelovali smo u Festivalu smijeha, obilježili smo mjesec posvećen obitelji Zrinski, Svjetski dan kazališta, Dan planete Zemlje, Europski dan parkova, Tjedan oralnog zdravlja i Međunarodni dan jazz glazbe. Uključili smo se u obilježavanje Dana medijske pismenosti kroz organizaciju gostovanja predstave „Abeceda interneta“ produkcije Fun Da Mental. Organizirali smo četiri Lova na blago Domoljuba za učenike osnovnih škola, te dva posjeta Domoljubu (upoznavanje rada „iza scene“). Osim navedenog suorganizirali smo projekciju filma G35 i panel raspravu u povodu obilježavanja mjeseca multiple skleroze s ciljem podizanja svijesti o bolesti, destigmatizacije i pružanje informacija o multiploj sklerozi, te podrške osobama koje žive s ovombolešću.

**Kino djelatnost**

U periodu od 1. siječnja do 31. svibnja 2025. održane su 462 kinoprojekcije koje je pogledalo 11.369 gledatelja.

Održano je 11 posebnih programa:

Međunarodni dan sjećanja na Holokaust: 1 projekcija, 11 gledatelja

Festival poljskog filma (nastavak), 1 projekcija, 9 gledatelja

Festivalci. 43 projekcije, 337 gledatelja

Koprivnička premijera filma „Naša djeca“, 1 projekcija, 108 gledatelja

Koprivnička premijera filma „“Šlager“: 1 projekcija, 112 gledatelja

Ženijalni dani: 6 projekcija, 289 gledatelja

Frankofonija: 6 projekcija, 91 gledatelja

Praznici u kinu Velebit: 6 projekcije, 359 gledatelja

Senzorna projekcija: projekcija, 139 gledatelja

Revija autora Pedra Almodovara: 5 projekcija, 28 gledatelja

Mjesec našeg filma kratkometražni: 2 projekcije, gledatelja 5

Mjesec našeg filma dugometražni: 2 projekcije, gledatelja 5

Održano je 19 školskih projekcija koje je pogledalo 1288 učenika.

Održane su i dvije radionice filmske pismenosti za nastavnike i profesore- jedna radionica za početnike, a druga radionica za polaznike koji su prošle godine pohađali prvi stupanj radionice.

**Obrazovna djelatnost**

U razdoblju od 1. siječnja do kraja svibnja ove godine osim provedbe i završetka niza programa koji su započeli u zadnjem kvartalu 2024. godine, organizirali smo 15 novih grupa polaznika raznih programa/radionica/tečajeva. Tih 15 programa započetih u 2025. godini pohađao je (duži programi osposobljavanja još traju) 191 polaznik.

U spomenutom razdoblju organizirali smo sljedeće:

* program obrazovanja za stjecanje djelomične kvalifikacije pomoćnik u nastavi za 3 grupe od ukupno 50 polaznika,
* tečaj krojenja i šivanja za 7 polaznika,
* interaktivnu edukativnu igru za 8 grupa od ukupno 110 polaznika,
* program obrazovanja za stjecanje djelomične kvalifikacije njegovatelj u institucionalnoj i izvaninstitucionalnoj skrbi o starijim i nemoćnim osobama za 13 polaznika,
* program obrazovanja za stjecanje mikrokvalifikacije klasične ručne masažne tehnike za 10 polaznika,
* individualni tečaj kompjuterskog opismenjavanja.

Pučko otvoreno učilište Koprivnica je u svibnju na temelju postupka vanjskog vrednovanja ustanova za obrazovanje odraslih, provedenom od strane Agencije za strukovno obrazovanje i obrazovanje odraslih, dobilo Rješenje o ocjeni razine kvalitete kojom je ocijenjeno s vrlo visokom razinom kvalitete, što je najviša ocjena, a dodjeljuje se kada je ustanova prepoznata kao primjer izvrsnosti na nacionalnoj razini.

Od europskih projekata u prva četiri mjeseca 2025. godine provodili smo tri projekta:

1. Projekt Escape to happiness iz programa Erasmus+ KA2 završio je 30.4.2025. godine. Ove godine finalizirani su svi projektni rezultati, od kojih je najinovativniji platforma za online učenje dizajnirana za edukatore odraslih koji žele poticati dobrobit i osobni rast kod svojih polaznika. Omogućili smo iskustvo sobe za bijeg za 6 grupa ili ukupno 56 sudionika. Svi su rezultati predstavljeni na završnoj konferenciji projekta, odnosno događaju s multiplicirajućim učinkom, koji se održao 1. travnja 2025. Sredinom travnja održan je završni projektni sastanak u Sarajevu kod partnera domaćina Edukopro.
2. Projekt [Beyond lack of Understanding, Beyond disInformation](https://www.pou-kop.hr/beyond-lack-of-understanding-beyond-disinformation/) iz programa Erasmus+ KA2 ušao je u drugu godinu provedbe. Održan je projektni sastanak u siječnju u Piraeusu (Grčka), a s ciljem istraživanja navika konzumacije vijesti i razumijevanja vijesti kod različitih korisnika te procjene sposobnosti prepoznavanja manipulativnog jezika i lažnih vijesti održali smo tri fokus grupe za ukupno 30 osoba iz ciljne skupine 50+. Cilj projekta je bolje upoznati funkcionalnu pismenost i mogućnosti njenog utjecaja na sposobnost prepoznavanja dezinformacija. Projekt bi trebao završiti 31. listopada 2025. godine.
3. Prvi projekt u okviru odobrene Erasmus Akreditacije u području obrazovanja odraslih za razdoblje od 2024. do 2027. godine započeo je 1.6.2024. i traje do 31.8.2025. godine. U okviru projekta predviđene su četiri mobilnosti osoblja i aktivnost pozvanog stručnjaka koja je realizirana u prosincu 2024. godine kad je psihologinja Ana Mirković održala trodnevni trening za sve djelatnike POU Koprivnica na temu komunikacije i timskog rada. Mobilnosti se održavaju u svibnju, lipnju i dvije u srpnju.

**OBRAZLOŽENJE POSEBNOG DIJELA**

**Naziv aktivnosti:**

**A300401** **Centar za cjeloživotno učenje** - izvor financiranja: opći prihodi i primici / 11 i vlastiti prihodi / 31

Za financiranje Centra za cjeloživotno učenje prethodno je planiran iznos od 46.775,00 €. Planirana sredstva za aktivnosti povećavaju se za iznos od 2.320 € iz viška prihoda poslovanja za materijalne rashode. Iz izvora općih prihoda i primitaka planirali smo rashod za nabavu videonadzora zgrade.

**A300404 Andragoška djelatnost** - izvor financiranja: vlastiti prihodi / 31

Za financiranje Andragoške djelatnosti prethodno je planiran iznos od 104.920 € te se predlaže povećanje u ukupnom iznosu od 22.500 € iz vlastitih prihoda. Povećanje se odnosi na materijalne troškove (uredski mat. i stručna usavršavanja, ostale usluge) u skladu s troškovima za potrebe poslovanja obrazovne djelatnosti.

**A300801 Glazbeno–scenska djelatnost** - izvor financiranja: opći prihodi i primici / 11, tekuće pomoći iz nenadležnog proračuna / 55

Za financiranje glazbeno scenske djelatnosti u POU Koprivnica planiran je iznos od 429.465,00 €.

Na ovoj aktivnosti predlažemo povećanje u ukupnom iznosu od 139.100,00 €. Povećanje se odnosi na rashode za zaposlene koji nam je potreban za isplatu plaća do kraja 2025. godine te materijalne rashode (zakupnine i najamnine za predstave) iz izvora općih prihoda i primitaka. Smanjujemo materijalne troškove za zakupnine i najamnine i intelektualne usluge iz izvora nenadležnog proračuna u skladu s rezultatima natječaja Ministarstva kulture i medija RH.

**A300802 Filmska djelatnost** - izvor financiranja: vlastiti prihodi / 31 i opći prihodi, primici / 11 i pomoći iz nenadležnog proračuna / 55

Za financiranje filmske djelatnosti planiran je iznos od 91.970 € za zgradu kina „Velebit”. Predlažemo povećanje od 16.350 €. U navedenoj aktivnosti najveći dio povećanja od 13.750 € odnosi se na rashode za rekonstrukciju postojećeg sustava ventilokonvektorskog grijanja/hlađenja kina Velebit.

**A300803 Glazbeno–scenska djelatnost** - izvor financiranja: vlastiti prihodi / 31 i donacije/62

Za financiranje glazbeno scenske djelatnosti iz vlastitih sredstava za 2025. godinu planiran je iznos od 82.110 €. Navedenu aktivnost povećavamo za 7.600 € za potrebe redovnog poslovanja.

**K3008006 Rekonstrukcija dvorane Domoljub** - izvor financiranja: opći prihodi i primici /11 vlastiti prihodi / 31 i pomoći iz nenadležnog proračuna / 55

Za nastavak rekonstrukcije dvorane Domoljub iz nenadležnog proračuna temeljem prijave na natječaj Ministarstva kulture za 2024. godinu planirano je 20.000,00 €. Smanjujemo iznos za dodatna ulaganja na nefinancijskoj imovini za iznos od 20.000,00 € u skladu s rezultatima natječaja. Smanjujemo iznos za dodatna ulaganja na nefinancijskoj imovini za iznos od 14.600,00 € iz izvora opći prihodi i primici jer odobrena sredstva neće biti dovoljna za nastavak rekonstrukcije dvorene Domoljub.

**A300412 ESCAPE TO HAPPINESS** - izvor financiranja: EU/55

U 2025. godini planiramo aktivnosti u projektu „Escape to happiness“. Nositelj projekta je Zasavska ljudska univerza, POU Koprivnica je partner. Projekt se provodio od 31.12.2022. do 30.4.2025., a svrha mu je bila razviti inovativne koncepte i metode obrazovanja za odrasle koji će se fokusirati na postizanje većeg zadovoljstva samim sobom kod odraslih polaznika. Planirana sredstava u iznosu od 5.020 € smanjujemo u skladu sa izvršenjem na iznos od 2.140 €.

**A600210 ERASMUS+ AKREDITACIJA 1** - izvor financiranja: EU/55

Pučkom otvorenom učilištu Koprivnica u siječnju 2024. je odobrena Erasmus akreditacija za područje obrazovanja odraslih do 2027. godine, koja podrazumijeva olakšani proces prijave i evaluacije projektnih prijava za KA1 projekte mobilnosti. Time je omogućeno daljnje stručno usavršavanje djelatnika i vanjskih suradnika Učilišta, a nadamo se i polaznika naših programa. U 2025. godini planiran je iznos 7.495 € povećava se za iznos 295 € za 4 mobilnosti osoblja.

**A600211 ERASMUS+ KA2 BU.BI** - izvor financiranja: EU/55

U trećem projektu POU Koprivnice planirali smo iznos od 23.450 €, koji je odobrenom iz programa Erasmus+ KA2. Cilj projekta je bolje upoznati funkcionalnu pismenost i mogućnosti njenog utjecaja na sposobnost prepoznavanja dezinformacija kao i poboljšanje sposobnosti osoblja partnerskih organizacija u upravljanju inovativnim obrazovnim alatima. Projekt je započeo 1. studenoga 2023., a traje do 31. listopada 2025. godine. Planirani rashodi povećavaju se za iznos od 3.132 €. Povećali smo troškove za zaposlene, a smanjili materijalne rashode u skladu s dogovorom nositelja projekta.

**Zakonske i druge podloge na kojima se zasnivaju programi**

Pučko otvoreno učilište Koprivnica je javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.), te u skladu sa Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Zakonom o proračunu (NN 87/08, 13/12, 15/15, 144/21), Zakonom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) Zakonom o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 33/23, 114/23, 35/24), Pravilnikom o planiranju u sustavu proračuna (NN1/24), Pravilnik o polugodišnjem i godišnjem izvještaju o izvršenju proračuna (NN [24/13](http://narodne-novine.nn.hr/clanci/sluzbeni/2013_02_24_396.html), [102/17](https://narodne-novine.nn.hr/clanci/sluzbeni/full/2017_10_102_2349.html), [1/20](https://narodne-novine.nn.hr/clanci/sluzbeni/full/2020_01_1_10.html) i [147/20](https://narodne-novine.nn.hr/clanci/sluzbeni/full/2020_12_147_2858.html), 85/23) kao i Pravilnicima te Procedurama propisanim od strane Učilišta. Redovna djelatnost Učilišta ostvaruje se u skladu sa Zakonom o radu (NN 93/14, 127/17, 98/19, 151/22, 64/23), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g., III. Dodatkom Kolektivnom ugovoru za zaposlene u ustanovama kulture Grada Koprivnice od 5. prosinca 2024. g. te drugim općim aktima donijeti od Upravnog vijeća Učilišta koji su u skladu s važećim zakonskim propisima.

Programska djelatnost provodi se u skladu s važećim zakonskim propisima koji reguliraju djelatnost Učilišta te u skladu s ugovorima o korištenju sredstava Ministarstva kulture i medija RH i Ministarstva znanosti i obrazovanja, ugovorima o sufinanciranju programske djelatnosti HAVC-a i HUZIP-a.

Predsjednik Upravnog vijeća POU Koprivnica:

Siniša Fabijanec, univ.spec polit.