Na temelju članka 215. stavka 2. Pravilnika o proračunskom računovodstvu i računskom planu („Narodne novine“, br. 158/23) i članka 40. Statuta Grada Koprivnice ("Glasnik Grada Koprivnice", br. 4/09, 1/12, 1/13, 3/13 - pročišćeni tekst, 1/18, 2/20 i 1/21), a sve u skladu sa Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinice lokalne i područne samouprave za razdoblje od 01. siječnja do 31. prosinca 2024.godine od 14. siječnja 2025. godine, Gradsko vijeće Grada Koprivnice na 2. sjednici održanoj dana 17.07.2025. godine donijelo je

**ODLUKU O RASPODJELI REZULTATA GRADA KOPRIVNICE ZA 2024. GODINU**

**Članak 1.**

Ovom Odlukom o raspodjeli rezultata Grada Koprivnice za 2024. godinu (u daljnjem tekstu: Odluka) provodi se preraspodjela financijskog rezultata Grada Koprivnice za 2024. godinu u svrhu knjigovodstvenog usklađenja na računima podskupine 922 te se utvrđuje namjena i raspodjela dijela viška neutrošenih namjenskih prihoda.

**Članak 2.**

Grad Koprivnica prema Bilanci na dan 01.01.2025. godine iskazao je slijedeći financijski rezultat:

|  |  |  |
| --- | --- | --- |
| **Račun** | **Naziv računa** | **Stanje na 01.01.2025.** |
| 92211 | Višak prihoda poslovanja | 3.702.765,64 EUR |
| 92222 | Manjak prihoda od nefinancijske imovine | -6.467.716,33 EUR |
| 92213 | Višak primitaka od financijske imovine | 1.892.096,71 EUR |
| **922** | **Višak/manjak** | **-872.853,98 EUR** |

Financijski rezultat iz stavka 1. ovoga članka preraspodjeljuje se na osnovnim računima podskupine 922 po aktivnostima rezultata i izvorima financiranja, uz pridržavanje ograničenja u skladu s propisima iz područja proračuna, bez utjecaja na ukupno iskazani financijski rezultat.

**Članak 3.**

Tijekom 2024. godine iz dijela ostvarenih prihoda poslovanja, u skladu s propisanom odnosno ugovorenom namjenom, financirana je nabava nefinancijske imovine, čime je u okviru istih izvora na računima financijskog rezultata 922 ostvaren i višak prihoda poslovanja i manjak prihoda od nefinancijske imovine.

Sukladno stavku 1. ovog članka, a u svrhu knjigovodstvenog usklađenja na računima 922, provela se preraspodjela rezultata na način da se viškom prihoda poslovanja na računu 92211 pokrio manjak prihoda od nefinancijske imovine na računu 92222 u okviru istog izvora financiranja (opći prihodi i primici, legalizacija, spomenička renta, komunalni doprinos i komunalna naknada).

**Članak 4.**

Tijekom 2024. godine iz dijela ostvarenih primitaka od financijske imovine, u skladu s propisanom odnosno ugovorenom namjenom, financirana je nabava nefinancijske imovine, čime je u okviru istih izvora na računima financijskog rezultata 922 ostvaren i višak primitaka i manjak prihoda od nefinancijske imovine.

Sukladno stavku 1. ovog članka, a u svrhu knjigovodstvenog usklađenja na računima 922, provela se preraspodjela rezultata na način da se viškom primitaka na računu 92213 pokrio manjak prihoda od nefinancijske imovine na računu 92222 u okviru izvora financiranja namjenski primici od zaduživanja.

**Članak 5.**

Tijekom 2024. godine iz dijela ostvarenih primitaka od financijske imovine i prihoda od prodaje nefinancijske imovine financirani su rashodi poslovanja čime je u okviru istih izvora na računima financijskog rezultata 922 ostvaren i višak primitaka/višak prihoda od nefinancijske imovine i manjak prihoda poslovanja.

Sukladno stavku 1. ovog članka, a u svrhu knjigovodstvenog usklađenja na računima 922, provela se preraspodjela rezultata na način da se viškom primitaka na računu 92213 i viškom od prodaje nefinancijske imovine na računu 92212 pokrio manjak prihoda od poslovanja na računu 92221 u okviru izvora financiranja namjenski primici od zaduživanja i prihodi od prodaje nefinancijske imovine.

**Članak 6.**

Naknadno priznati troškovi tijekom provedbe pojedinih EU projekata i ostvarene uplate od početka 2025. godine utjecale su na promjenu stanja određenih izvora financiranja koji su utvrđeni u Godišnjem izvještaju o izvršenju Proračuna Grada Koprivnice za 2024. godine („Glasnik Grada Koprivnice“, br. 2).

**Članak 7.**

Temeljem obavijesti Hrvatskog zavoda za zapošljavanje utvrđena je obveza povrata neutrošenih sredstava Gradu Koprivnica na ime Ugovora o sufinanciranju zapošljavanja u javnom radu u ukupnom iznosu od 289,20 EUR. Prema uputama Ministarstva financija, navedeni povrat tereti preneseni višak prihoda poslovanja u ukupnom iznosu od 289,20 EUR, izvor 5201 – Tekuće pomoći od izvanproračunskih korisnika.

**Članak 8.**

Nakon provedene preraspodjele sukladno člancima 3., 4., 5. i 6. ove Odluke te knjiženja iz članka 7. ove Odluke, utvrđuje se sljedeći financijski rezultat za 2024. godinu:

|  |  |  |
| --- | --- | --- |
| **Račun** | **Naziv računa** |  |
| **92211** | Višak prihoda poslovanja | 610.554,54 EUR |
| **92222** | Manjak prihoda od nefinancijske imovine | -1.542.446,29 EUR |
| **92213** | Višak primitaka od financijske imovine | 58.748,57 EUR |
| **922** | **Višak/manjak** | -873.143,18 EUR |

**Članak 9.**

Metodološki viškovi utvrđeni godišnjim obračunom ne raspoređuju se na daljnju potrošnju već se rezerviraju za pokriće utvrđenih metodoloških manjkova proračunskih korisnika.

Dio neutrošenih namjenskih prihoda raspoređuje se za sljedeće namjene:

* Neutrošen prihod od komunalnog doprinosa u iznosu od 67.676,55 EUR raspoređuje se u Upravni odjel za izgradnju grada, upravljanje nekretninama i komunalno gospodarstvo unutar Programa „Izgradnja i rekonstrukcija prometnica, staza, javna rasvjeta i oborinska odvodnja“,
* Neutrošen prihod od komunalne naknade u iznosu od 359.791,29 EUR raspoređuje se u Upravni odjel za izgradnju grada, upravljanje nekretninama i komunalno gospodarstvo unutar Programa „Održavanje objekata komunalne infrastrukture“,
* Neutrošen prihod naknada za zadržavanje nezakonito izgrađene zgrade u prostoru u iznosu od 33.180,69 EUR raspoređuje se u Upravni odjel za prostorno uređenje za potrebe izrade ostalih prostornih planova te PPU i GUP,
* Neutrošen prihod naknade iz cijene smeća u iznosu od 25.020,87 EUR raspodjeljuje se u Upravni odjel za izgradnju grada, upravljanje nekretninama i komunalno gospodarstvo unutar Programa zaštite okoliša,
* Neutrošen prihod od 23.654,91 EUR iz ostvarenih pomoći za decentralizirane funkcije školstva raspoređuje se unutar Upravnog odjela za društvene djelatnosti, Glava 7 Odgoj, obrazovanje, rehabilitacija korisnik COOR Podravsko sunce za potrebe nabave kombi vozila,
* Neutrošen prihod od 43.435,38 EUR ostvarenog iz Projekta provedbe edukativnih, kulturnih i sportskih aktivnosti uplaćenog od Ministarstva demografije i useljeništva raspoređuje se unutar Upravnog odjela za društvene djelatnosti, Glava 1 i 2 kod korisnika DV „Tratinčica“ radi dovršetka projekta započetog u 2024. godini,
* Neutrošen prihod ostvarene pomoći u iznosu od 137.248,75 EUR uplaćenog od Državnog izbornog povjerenstva Republike Hrvatske raspoređuje se unutar Upravnog odjela za poslove gradskog vijeća i opće poslove unutar Programa „Provođenje izbora“ (aktivnost „Predsjednički izbori“),
* Neutrošen prihod tekućih pomoći EU sredstava iz projekta Energy efficient and sustainable City of Koprivnica u iznosu od 9.910,00 EUR raspoređuje se unutar Upravnog odjela za financije, gospodarstvo i europske poslove u sklopu aktivnosti Energy efficient and sustainable City of Koprivnica,
* Neutrošen prihod od prodaje nefinancijske imovine u iznosu od 86.995,45 EUR raspoređuje se u Upravni odjel za izgradnju grada, upravljanje nekretninama i komunalno gospodarstvo za izgradnju dječjih igrališta i sportsko rekreacijskih sadržaja,
* Iznos neutrošenog viška primitaka od financijske imovine u iznosu od 58.748,57 EUR raspoređuje se unutar Upravnog odjela za financije, gospodarstvo i europske poslove unutar aktivnosti „Otplata kredita“.

Raspored sredstava iz članka 9. ove Odluke planirat će se u II. izmjenama i dopunama Proračuna Grada Koprivnice za 2025. godinu i projekcijama za 2026. i 2027. godinu.

**Članak 10.**

Zadužuje se Upravni odjel za financije, gospodarstvo i europske poslove, odsjek za financije, za provođenje knjiženja iz ove Odluke.

**Članak 11.**

Ova Odluka stupa na snagu osmoga dana od dana objave u „Glasniku Grada Koprivnice“.

**GRADSKO VIJEĆE**

**GRADA KOPRIVNICE**

KLASA: 400-01/24-03/0002

URBROJ: 2137-1-05/2-25-10

Koprivnica, 17.07.2025.

PREDSJEDNIK:

Ivan Pal, prof.