**OBRAZLOŽENJE**

1. **PRAVNA OSNOVA**

Člankom 50. Zakona o proračunu („Narodne novine“, br. 144/21) propisano je da jedinica lokalne samouprave ima jedinstveni račun proračuna koji se otvara i vodi u kreditnoj instituciji, a na kojem se ostvaruju svi priljevi i izvršavaju svi odljevi proračuna i proračunskih korisnika jedinice lokalne i područne (regionalne) samouprave.

1. **OCJENA STANJA I OSNOVNA PITANJA KOJA SE UREĐUJU AKTOM I OBJAŠNJENJE POJEDINIH ODREDBI**

Model upravljanja javnim rashodima temelji se na principu postojanja jednog računa preko kojeg se obavljaju sve financijske transakcije proračuna. Proračunski korisnici nemaju svoj individualni račun, nego su sastavnice jedinstvenog novčanog računa - računa riznice.

Cilj uspostavljanja sustava riznice, bilo na državnoj ili lokalnoj razini, jest racionalizacija u upravljanju javnim novcem.

Jedinstveni račun riznice je instrument koji osigurava dnevno upravljanje likvidnošću proračuna i pruža podlogu za učinkovito financijsko planiranje.

Primjenom sustava riznice i jedinstvenog računa riznice osiguravaju se dodatne uštede, nema zadržavanja novca na posebnim računima korisnika.

Izuzev navedenog, ažurnije izmirenje obveza utječe na razinu likvidnosti Grada, ali i ostalih subjekata koji dalje mogu izmirivati svoje dospjele obveze (poboljšava se likvidnost poduzetničkog sektora). Time se povećava financijska efikasnost svih sudionika riznice. Konkretne mjerljive koristi su direktne uštede od troška platnog prometa, troška plaća, troška održavanja softwera kod svakog od korisnika, troška uredskog materija i troška kamata zbog neracionalnog upravljanja novčanim sredstvima.

1. **FINANCIJSKA SREDSTVA POTREBNA ZA IZVRŠENJE ODLUKE**

Za realizaciju ove Odluke nisu potrebna dodatna financijska sredstva.

Nositelj izrade akta : Predlagatelj akta:

Upravni odjel za financije,

gospodarstvo i europske poslove

Pročelnik: Gradonačelnik:

Zdravko Punčikar, dipl. oec. Mišel Jakšić, dipl. oec.